open-index/open-wikipedia-markdown huggingface dataset:
జార్జ్ రెడ్డి (సినిమా)

**జార్జ్ రెడ్డి** అనేది 2019, నవంబరు 22న విడుదలైన తెలుగు చలనచిత్రం. 1967 నుండి 1972 వరకు ఉస్మానియా విశ్వవిద్యాలయంలో ఉంటూ, తెలంగాణ రాజకీయాలను ప్రభావితం చేసిన విద్యార్థి నాయకుడు జార్జ్ రెడ్డి జీవితం ఆధారంగా ఈ చిత్రం తెరకెక్కింది.

## కథ
చిన్న‌ప్ప‌టి నుంచీ అన్యాయాలను ఎదుర్కొనే స్వ‌భావం కలిగిన జార్జిరెడ్డి (సందీప్‌ మాధవ్‌), తన తల్లి (దేవిక) చెప్పే వీరుల క‌థ‌లు వింటూ పెరుగుతాడు. చిన్నప్పట్నుంచే చదువులో చురుకుగా ఉండడంతోపాటు కత్తిసాము, కర్రసాము, బాక్సింగ్‌లో ప్రావీణ్యం సంపాదిస్తాడు. ఉస్మానియా యూనివ‌ర్సిటీలో చేరి అక్క‌డి త‌ప్పుల్ని ప్ర‌శ్నిస్తూ విద్యార్థుల‌లో చైత‌న్యం ర‌గిలించి నాయ‌కుడిగా ఎదుగుతాడు. ఈ క్రమంలో యూనివర్సిటీలో మాయ (ముస్కాన్‌), దస్తగిరి (పవన్‌ రమేష్), రాజన్న (అభయ్‌)లతో జార్జిరెడ్డికి పరిచయం ఏర్పడుతుంది. ఉస్మానియా క్యాంప‌స్‌లో ఉద్రిక్త ప‌రిస్థితులు త‌లెత్తి, మూడు విద్యార్థి సంఘాల మధ్య గొడవలు ప్రారంభమవుతాయి. తమ రాయకీయ మనుగడకు అడ్డు వస్తున్నాడన్న నెపంతో విద్యార్థి నాయకులైన సత్య (సత్యదేవ్‌), అర్జున్‌ (మనోజ్‌ నందం), లలన్ (తిరువీర్) లు జార్జిరెడ్డిపై పగను పెంచుకొని అతడిని అంతమొందించాలి అనుకుంటారు. యూనివర్సిటీలో ఇంజనీరింగ్ కాలేజీలో జార్జిరెడ్డి చంపుతారు.

## నటవర్గం

* సందీప్ మాధవ్ (జార్జ్ రెడ్డి)
* సత్యదేవ్ కంచరాన (సత్య)
* తిరువీర్ (లలన్)
* దేవికా దఫ్తార్దార్ (జార్జ్ రెడ్డి తల్లి)
*సోనియా ఆకుల (జార్జ్ రెడ్డి చెల్లి)
* ముస్కాన్ ఖుబ్‌చందానీ (మాయ, ముక్సాన్)
* పవన్ రమేష్ (దస్తగిరి/గిరి)
* మనోజ్ నందం (అర్జున్)
* అభయ్ బేతిగంటి (రాజన్న)
* బన్నీ అభిరామ్ (మణిపాల్ రెడ్డి)
* లక్ష్మణ్ మీసాల (లక్ష్మణ్)
* యాదమ్మ రాజు (రామ్ నాయక్)
* జగదీష్ ప్రతాప్ బండారి (భీమ్ నాయక్)
* చేగొండి చంద్రశేఖర్ (రఘు)
* అజహర్ షేక్ (గాలి)
* సంజయ్ రెడ్డి (ప్రొఫెసర్)
* వినయ్ వర్మ (మంత్రి)
* మనోజ్ ముత్యం (మంత్రి పిఏ)
* టిఎన్ఆర్
* శ్రీనివాస్ పోకలే (చిన్న జార్జ్ రెడ్డి)
* బిందు చంద్రమౌళి - ఇస్రో ప్రొఫెసర్ 1

## సాంకేతికవర్గం
* రచన, దర్శకత్వం: బి. జీవన్ రెడ్డి
* నిర్మాత: అప్పిరెడ్డి, సుధాకర్ రెడ్డి యక్కంటి, సంజయ్ రెడ్డి, దామురెడ్డి
* సంగీతం: హర్షవర్ధన్ రామేశ్వర్, సురేష్ బొబ్బిలి
* ఛాయాగ్రహణం: సుధాకర్ రెడ్డి యక్కంటి
* కూర్పు: జె. ప్రతాప్ కుమార్
* నిర్మాణ సంస్థ: మైక్ మూవీస్, త్రీ లైన్ సినిమాస్, సిల్లీ మాంక్స్ స్టూడియోస్
* పంపిణీదారు: అభిషేక్ పిక్చర్స్

## పాటలు

ఈ చిత్రానికి సురేష్ బొబ్బిలి సంగీతం అందించగా,  మధుర ఆడియో ద్వారా పాటలు విడుదల అయ్యాయి.

## విడుదల
జార్జ్ రెడ్డి 2019, నవంబరు 22న విడుదల అయింది. ప్రపంచవ్యాప్తంగా ఈ చిత్ర పంపిణీ హక్కులను కొనుగోలు చేసిన అభిషేక్ పిక్చర్, నైజాం పంపిణీ హక్కులను గ్లోబల్ సినిమాస్‌కు విక్రయించింది. విదేశీ హక్కులను వీకెండ్ సినిమా, మైక్ మూవీస్ సంస్థలు తీసుకొని యు.ఎస్.ఏలో విడుదలచేస్తున్నాయి.

### ప్రచారం
ఈ చిత్రం ఫస్ట్ లుక్ పోస్టర్ 2019, ఆగస్టు 1న విడుదల అయింది. ట్రైలర్ 2019, అక్టోబరు 8న విడుదల అయింది.

### స్పందన
# టైమ్స్ ఆఫ్ ఇండియా – 3.5/5
# ది ఇండియన్ – 3/5
# ది వీక్ - 3.75/5
# ఫస్ట్ పోస్ట్ - 2.5/5
# గ్రేట్ఆంధ్ర - 2.5/5

## మూలాలు

## ఇతర లంకెలు
*

వర్గం:2019 తెలుగు సినిమాలు
వర్గం:తిరువీర్ నటించిన సినిమాలు
యష్ పాల్

**యష్ పాల్** ( నవంబర్ 26, 1926 - జూలై 24, 2017 ) ఒక భారతీయ శాస్త్రవేత్త, విద్యావేత్త. ఈయనకు 2013 లో భారత ప్రభుత్వం పద్మవిభూషణ్ పురస్కారంతో సత్కరించింది.

## తొలినాళ్ళ జీవితం
ఈయన 1926, నవంబర్ 26 న లో బ్రిటిష్ ఇండియాలోని పంజాబ్ ప్రావిన్స్ లోని ఝాన్గ్ లో (ప్రస్తుతం పాకిస్తాన్) లో జన్మించాడు. ఈ జాంగ్ ప్రాంతంలో భౌతిక శాస్త్రవేత్త, నోబెల్ పురస్కార గ్రహీత అబ్దుస్ సలాం జన్మించిన ప్రదేశం కూడా. ఈయన 1945-1947 మధ్య లాహోర్ క్యాంపస్‌లో భౌతికశాస్త్రం విభాగంలో బిఎస్సి ఆనర్స్ పూర్తిచేసాడు.  ఇందులో ఈయన లాహోర్‌లోని స్టూడెంట్స్ యూనియన్‌లో విద్యార్థి కార్యకర్తగా ఉన్నాడు. 1947-1949 పంజాబ్ విశ్వవిద్యాలయం యొక్క ఢిల్లీ క్యాంపస్‌లో తన ఎమ్. ఎస్సీ ని పూర్తిచేసాడు. ఈయన యునైటెడ్ స్టేట్స్ లోని బోస్టన్ లో తన పిహెచ్.డి విద్యను పూర్తిచేసాడు.

## కెరీర్
ఈయన ముంబై లోని టాటా ఇన్స్టిట్యూట్ ఆఫ్ ఫండమెంటల్ రీసెర్చ్ (టిఎఫ్ఆర్) లో కాశ్మిక్ కిరణాల సమూహంలో సభ్యుడిగా తన ఉద్యోగ వృత్తిని ప్రారంభించాడు. ఈయన తన పిహెచ్‌డి కోసం మసాచుసెట్స్ ఇన్స్టిట్యూట్ ఆఫ్ టెక్నాలజీకి వెళ్లి టిఎఫ్‌ఆర్‌కు తిరిగి వచ్చాడు. 1972 లో భారత ప్రభుత్వం అంతరిక్ష శాఖను ఏర్పాటు చేసింది. 1973 లో అహ్మదాబాద్‌లో కొత్తగా ఏర్పాటు చేసిన అంతరిక్ష అనువర్తనాల కేంద్రానికి ఈయనను మొదటి డైరెక్టర్‌గా నియమించారు. ఈయన 1981–82 లో రెండవ ఐక్యరాజ్యసమితి సదస్సు శాంతియుత ఉపయోగాలపై నిర్వహించిన సదస్సులో సెక్రటరీ జనరల్‌గా పనిచేశాడు.  ఈయన 1983-84 లో చీఫ్ కన్సల్టెంట్, ప్లానింగ్ కమిషన్ గా పనిచేశాడు. 1984-1986 లో సైన్స్ అండ్ టెక్నాలజీ విభాగం కార్యదర్శి పదవులను నిర్వహించాడు. 1986-91 లో యూనివర్శిటీ గ్రాంట్స్ కమిషన్ (యుజిసి) గా చైర్మన్‌గా నియమితులయ్యాడు. ఈయన సైన్స్ అండ్ టెక్నాలజీ ఫర్ డెవలప్‌మెంట్, సైంటిఫిక్ కౌన్సిల్, ఇంటర్నేషనల్ సెంటర్ ఫర్ థియొరెటికల్ ఫిజిక్స్, ట్రీస్టే అండ్ ఎగ్జిక్యూటివ్ కమిటీ, ఐక్యరాజ్యసమితి విశ్వవిద్యాలయం యుఎన్ అడ్వైజరీ కమిటీ సభ్యుడిగా, ఇంటర్నేషనల్ యూనియన్ ఆఫ్ ప్యూర్ అండ్ అప్లైడ్ ఫిజిక్స్ ఇండియన్ వైస్ ప్రెసిడెంట్ గా విధులు నిర్వహించాడు. ఈయన 2007-2012 మధ్యకాలంలో జవహర్ లాల్ నెహ్రూ విశ్వవిద్యాలయం కులపతి గా పనిచేశాడు.

## పురస్కారాలు, గుర్తింపులు
ఎడమ|thumb|ఏప్రిల్ 05, 2013న న్యూ ఢిల్లీలోని రాష్ట్రపతి భవన్‌లో ప్రొఫెసర్ యశ్ పాల్‌కి పద్మవిభూషణ్ అవార్డును అందజేస్తున్న రాష్ట్రపతి శ్రీ ప్రణబ్ ముఖర్జీ
1976 లో భారత ప్రభుత్వం సైన్స్, అంతరిక్ష సాంకేతిక పరిజ్ఞానానికి చేసిన కృషికి ఈయనకు పద్మ భూషణ్‌ పురస్కారాన్ని ప్రదానం చేసింది. 2009 లో యునెస్కో వారి కళింగ బహుమతిని అందుకున్నాడు. 2011 అక్టోబర్ లో లాల్ బహదూర్ శాస్త్రి జాతీయ పురస్కారాన్ని పొందారు. మార్చి 2007 నుండి మార్చి 2012 వరకు న్యూ ఢిల్లీలోని జవహర్‌లాల్ నెహ్రూ విశ్వవిద్యాలయం ఛాన్సలర్‌గా పనిచేశాడు. 2013 లో భారత ప్రభుత్వం పద్మ విభూషణ్ పురస్కారంతో సత్కరించింది. 2000లో సైన్స్ విభాగంలో విశేష కృషి చేసినందుకు ఈయనకు ఇందిరా గాంధీ బహుమతిని అందుకున్నాడు. 2006 లో మేఘనాడ్ సాహా మెడల్ ని అందుకున్నాడు.
## మరణం
ఈయన వయస్సు నిమిత్త సమస్యల వల్ల జూలై 24, 2017 న ఉత్తరప్రదేశ్‌ లోని నోయిడా లో మరణించాడు.

## మూలాలు

వర్గం:1926 జననాలు
వర్గం:2017 మరణాలు
వర్గం:పద్మభూషణ పురస్కార గ్రహీతలు
వర్గం:పద్మవిభూషణ పురస్కార గ్రహీతలు
గూడపాటి రాజ్‌కుమార్

**గూడపాటి రాజ్‌కుమార్‌** తెలుగు చలనచిత్ర దర్శకుడు, నిర్మాత. ఈయన దర్శతక్వం వహించిన తొలిచిత్రం పునాదిరాళ్ళుకు 5 నంది అవార్డులు వచ్చాయి. గీత రచయితగా, కథా రచయితగా కూడా పనిచేశాడు.

## జీవిత విశేషాలు
ఆంధ్ర ప్రదేశ్, కృష్ణా జిల్లా, ఉయ్యూరు ఈయన స్వస్థలం. విజయవాడలో డిగ్రీ పూర్తిచేసిన రాజ్‌కుమార్‌ 1966లో హైదరాబాదుకు వచ్చాడు. ఫిజికల్‌ ఎడ్యుకేషన్‌లో శిక్షణ తీసుకొని రెండేళ్లపాటు నారాయణగూడలోని కేశవ మెమోరియల్‌ స్కూల్‌లో ఫిజికల్‌ డైరెక్టర్‌గా పనిచేశాడు.

## సినిమారంగం
డిగ్రీ చదివే సమయంలో నాటకాలు వేయడం, పాటలు పాడడం చేసేవాడు. పాతబస్తీ జహనుమాలోనా సదరన్‌ మూవీస్‌ స్టూడియో వాళ్ళకి సినిమాలపై తనకున్న ఆసక్తిని తెలుపగా వాళ్ళు సతీ అనసూయ, రహస్యం సినిమాలకు సహాయ దర్శకుడిగా అవకాశం ఇచ్చారు. అంతేకాకుండా ఆ స్టూడియోలో షూటింగ్ జరుపుకున్న మరాఠీ, హిందీ సినిమాలకు కూడా  సహాయ దర్శకుడిగా అవకాశం వచ్చింది.

తన జీవిత అనుభవంతో 1977లో *పునాదిరాళ్ళు* కథ రాసుకొని, 1978లో సినిమా నిర్మాణాన్ని ప్రారంభించాడు. ఆస్తులు, పొలాలు అమ్మగా వచ్చిన డబ్బుతో మద్రాసుకు వచ్చాడు. ఫిలిం ఇన్సిట్యూట్ లో శిక్షణ పొందిన చిరంజీవి, సుధాకర్‌, నరసింహరాజు సినిమారంగానికి పరిచయంచేస్తూ తీసిన ఈ సినిమా ఎలాంటి అవంతరాలు లేకుండా పూర్తవడంతోపాటు, చిత్ర ట్రైలర్ చూసి ఇతర దర్శకులు అభినందించారు. కానీ చిత్ర విడుదలకు రాజ్‌కుమార్‌ అనేక ఇబ్బందులు ఎదుర్కున్నాడు. అన్నింటిని అధిగమించి విడుదల చేయగా చిత్రానికి 5 నంది అవార్డులు వచ్చాయి.

## దర్శకత్వం చేసినవి
# పునాదిరాళ్ళు
# ఈ సమాజం మాకొద్దు
# మన ఊరి గాంధీ
# మా సిరిమల్లి
# ఇంకా తెలవారదేమి
# తాండవకృష్ణ తారంగం

## ఇతర వివరాలు
# ఎదిగొచ్చిన కొడుకు అనారోగ్యంతో మరణించిన కొద్దిరోజులకే భార్యకూడా చనిపోయింది.
# తీవ్ర అనారోగ్యంతో బాధపడుతున్న రాజ్‌కుమార్‌ కు సినిరాంగానికి చెందిన దర్శకులు, నిర్మాతలు, నటులు ఆర్థిక సహాయం అందించారు.

## మరణం
ఇతడు 2020, ఫిబ్రవరి 14వ తేదీ శుక్రవారం రాత్రి సికిందరాబాదు లాలాగూడలోని తన రెండవ కుమారుని ఇంటిలో మరణించాడు.

## మూలాలు

## ఇతర లంకెలు
*

వర్గం:కృష్ణా జిల్లా సినిమా దర్శకులు
వర్గం:కృష్ణా జిల్లా సినిమా నిర్మాతలు
వర్గం:కృష్ణా జిల్లా సినిమా పాటల రచయితలు
వర్గం:కృష్ణా జిల్లా సినిమా రచయితలు
వర్గం:కృష్ణా జిల్లా వ్యక్తులు
ఐ.జి. పటేల్

**ఐ.జి. పటేల్** ( నవంబర్ 11, 1924 – జూలై 17, 2005 ) ఈయన ఒక భారతీయ ఆర్థికవేత్త. ఈయన రిజర్వ్ బ్యాంక్ ఆఫ్ ఇండియా యొక్క పద్నాలుగో గవర్నర్‌గా పనిచేశాడు.

## తొలినాళ్ళ జీవితం
ఈయన 1924, నవంబర్ 11 న గుజరాత్ రాష్ట్రంలోని వడోదరలో జన్మించాడు. ఈయన తన మెట్రిక్యులేషన్ పరీక్షలో మొదటి స్థానంలో నిలిచాడు. ఈయన తన బి.ఎ. విద్యను ముంబై విశ్వవిద్యాలయంలో పూర్తిచేసాడు. ఈయన కేంబ్రిడ్జ్ విశ్వవిద్యాలయంలోని కింగ్స్ కాలేజీలో స్కాలర్షిప్ తో చదివాడు. ఈయన హార్వర్డ్ విశ్వవిద్యాలయం నుండి ఆర్థిక శాస్త్రంలో డాక్టర్ ఆఫ్ ఫిలాసఫీని పూర్తిచేసాడు.
## కెరీర్
ఈయన భారతదేశానికి తిరిగి వచ్చిన తరువాత బరోడా కాలేజీలో ఎకనామిక్స్ ప్రొఫెసర్‌గా పనిచేశాడు. ఇదే కాలేజీలో 1949 లో ప్రిన్సిపాల్‌గా ఉన్నారు. 1950లో ఈయన గురువు ఎడ్వర్డ్ బెర్న్‌స్టెయిన్ అంతర్జాతీయ ద్రవ్య నిధి పరిశోధనా విభాగంలో చేరమని ఆహ్వానించాడు. అక్కడ ఐదు సంవత్సరాలు పనిచేసిన తరువాత న్యూఢిల్లీకి తిరిగి వచ్చాడు. ఈయన 1954 లో ఆర్థిక మంత్రిత్వ శాఖకు ఆర్థిక సలహాదారుగా పనిచేశాడు. ఈయన భారత ప్రభుత్వంలో 18 సంవత్సరాల పాటు వివిధ పదవులను చేసాడు. ఈయన 1972 లో ఐదేళ్లపాటు ఐరాస అభివృద్ధి కార్యక్రమానికి డిప్యూటీ అడ్మినిస్ట్రేటర్ గా పనిచేశాడు. రిజర్వ్ బ్యాంక్ ఆఫ్ ఇండియా గవర్నర్ పదవిని చేపట్టడానికి తిరిగి భారతదేశానికి వచ్చాడు. ఈయన 1982 లో అహ్మదాబాద్ లోని ఇండియన్ ఇన్స్టిట్యూట్ ఆఫ్ మేనేజ్మెంట్ ప్రిన్సిపాల్ గా నియమించబడ్డాడు. ఈయన ప్రిన్సిపాల్ గా ఉన్న కాలంలో ఉత్తమ నిర్వహణ కాలేజ్ గా అవతరించింది. ఈయన 1984 లో ఎల్‌ఎస్‌ఇ డైరెక్టర్‌గా నియమితులయ్యాడు. ఈయన హౌటన్ స్ట్రీట్‌లో పాఠశాలల ఆర్థికవ్యవస్థను మెరుగుపరిచాడు, దాని పోర్ట్‌ఫోలియోకు అనేక ఆస్తులను జోడించి పాఠశాలల స్థితిగతులను రూపుమార్చాడు.
## రిజర్వు బ్యాంకు ఆఫ్ ఇండియా గవర్నర్
ఈయన ఆర్బీఐ 14 వ గవర్నర్ గా 1977 డిసెంబరు 1 నుంచి 1982 సెప్టెంబరు 15 మధ్యకాలంలో విధులు నిర్వహించాడు. ఈయన పదవీకాలంలో 1000, 5000, 10,000 విలువ కలిగిన భారతీయ రూపాయి నోట్లు, బంగారు వేలం రద్దుచేసాడు. తరువాతి కాలంలో 1000 రూపాయల నోట్లను తిరిగి మళ్ళీ ప్రవేశపెట్టాడు. ఈయన వడోదరలోని బరోడా మహారాజా సయాజిరావ్ విశ్వవిద్యాలయంలో ప్రొఫెససర్ గా పనిచేశాడు. ఈయనను ఆనాటి ప్రధానమంత్రి పి. వి. నరసింహారావు 1991 లో భారత ఆర్థిక మంత్రి బాధ్యతను స్వీకరించాలని కోరాడు కాని ఈ ప్రతిపాదన ఈయన తిరస్కరించాడు.

## పదవులు
ఈయన అహ్మదాబాద్ లోని ఇండియన్ ఇన్స్టిట్యూట్ ఆఫ్ మేనేజ్మెంట్ సంస్థకు డైరెక్టర్ గా పనిచేశాడు. ఈయన లండన్ స్కూల్ ఆఫ్ ఎకనామిక్స్ డైరెక్టర్ గా కూడా పనిచేశాడు. ఈయన యూకేలో ఉన్నత విద్యా సంస్థకు నాయకత్వం వహించిన భారతీయ సంతతికి చెందిన మొదటి వ్యక్తిగా నిలిచాడు. మాజీ జర్మన్ ఛాన్సలర్ హెల్ముట్ ష్మిత్ ఏర్పాటు చేసిన "కమిటీ ఆఫ్ ది థర్టీ"లో సెంట్రల్ బ్యాంకర్లు, ఆర్థిక రాజనీతిజ్ఞుల ఉన్న కమిటీలో ఈయన కూడా ఒకరు. ఈయన న్యూయార్క్‌లోని ఐక్యరాజ్యసమితి అభివృద్ధి కార్యక్రమ ప్రధాన కార్యాలయంలో డిప్యూటీ అడ్మినిస్ట్రేటర్‌గా కూడా పనిచేశాడు.

## పురస్కారాలు
ఈయన ఆర్థిక శాస్త్ర రంగంలో చేసిన కృషికి గాను 1991లో భారత ప్రభుత్వం పద్మ విభూషణ్ పురస్కారంతో సత్కరించింది.

## మూలాలు

వర్గం:1924 జననాలు
వర్గం:2005 మరణాలు
వర్గం:పద్మవిభూషణ పురస్కార గ్రహీతలు
వర్గం:భారతీయ ఆర్థిక శాస్త్రవేత్తలు
గుర్రం యాదగిరి రెడ్డి

**గుర్రం యాదగిరి రెడ్డి** (ఫిబ్రవరి 5, 1931 – నవంబరు 22, 2019)  తెలంగాణ రాష్ట్రంకు చెందిన రాజకీయ నాయకుడు, తెలంగాణ సాయుధ పోరాటయోధుడు. మాజీ ఎమ్మెల్యే. మచ్చలేని నాయకుడిగా గుర్తింపు పొందిన ఆయన భారత కమ్యూనిస్టు పార్టీ నుండి వరుసగా మూడుసార్లు రామన్నపేట నియోజకవర్గ ఎమ్మెల్యేగా ప్రాతినిధ్యం వహించాడు.

## జీవిత విశేషాలు
యాదగిరి రెడ్డి గుండాల మండలం సుద్దాల గ్రామంలో 1931, ఫిబ్రవరి 5న గుర్రం నర్సమ్మ, రాంరెడ్డి చివరి సంతానంగా జన్మించాడు. ఈయనకు అన్నతో పాటు ఐదుగురు అక్కలు ఉన్నారు. రాత్రి బడిలో 5వ తరగతి వరకు భోగం యాదగిరి పంతులు వద్ద చదువుకున్నాడు. గొర్రెల కాపరిగా, వ్యవసాయం చేస్తూ జీవనం సాగించాడు. గుతుప సంఘానికి 15 ఏళ్ల వయస్సులోనే పాలు అందిస్తూ దళంలోకి వెళ్లాడు. ఆయనకు తల్లిదండ్రులు వారసత్వంగా ఇచ్చిన మూడెకరాల భూమితో పాటు పాత పెంకుటింట్లోనే జీవనం సాగించాడు.

తెలంగాణ సాయుధ పోరాటంలో గెరిల్లా దళంలో, నిర్మలా కృష్ణమూర్తి, నల్లా నరసింహులు, ఆరుట్ల రామచంద్రారెడ్డి మొదలైన దళాల్లో సుద్దాల హనుమంతు, నాయిని నర్సింహారెడ్డి, దూదిపాల చిన్న సత్తిరెడ్డి, కూరెళ్ల సంజీవరెడ్డితో కలిసి పనిచేసి దళ కమాండర్‌ స్థాయికి ఎదిగాడు. తన పాటలతో, బుర్రకథలతో ప్రజల్లో చైతన్యం కలిగించాడు.

## కుటంబం
ఆయనకు భార్య యాదమ్మ (రామాంజమ్మ) తో పాటు ఇద్దరు కుమారులు, ఇద్దరు కుమార్తెలు ఉన్నారు. పెద్ద కుమారుడైన గుర్రం రాజశేఖరరెడ్డి న్యాయవాదిగా, చిన్న కుమారుడు రాంమోహన్‌రెడ్డి హైదరాబాద్‌లో విశాలాంధ్ర దిన పత్రికలో రిపోర్టర్‌గా పని చేస్తున్నారు. పెద్ద కుమార్తెను మోటకొండూర్‌ మండలం తేర్యాల గ్రామంలో వ్యవసాయ కుటుంబానికి చెందిన వ్యక్తికి వచ్చి పెళ్లి చేశాడు, చిన్న కుమార్తె హైదరాబాద్‌లో జీవనం సాగిస్తోంది. యాదగిరి రెడ్డి తన పిల్లలను ప్రభుత్వ పాఠశాలలు, కళాశాలల్లోనే చదివించి ఆదర్శంగా నిలిచాడు.

## రాజకీయ ప్రస్థానం
చిన్నప్పటి నుండి ఉద్యమ, వామపక్ష భావాలు కలిగిన యాదగిరి రెడ్డి కమ్యూనిస్టు కార్యక్రమాలలో చురుగ్గా పాల్గొనేవాడు. 1978 అసెంబ్లీ ఎన్నికల్లో కాంగ్రెస్ పార్టీ అభ్యర్థి కొమ్ము పాపయ్య చేతిలో ఓడిపోయాడు. ఉమ్మడి నల్గొండ జిల్లా రామన్నపేట నియోజకవర్గం నుంచి భారత కమ్యూనిస్టు పార్టీ తరపున 1985, 1989, 1994 ఆంధ్రప్రదేశ్ శాసనసభ ఎన్నికల్లో వరుసగా మూడుసార్లు ఉప్పునూతల పురుషోత్తమ రెడ్డిపై గెలుపొంది, ఎమ్మెల్యే అయ్యాడు.

ఆయన ఎమ్మెల్యేగా ఉన్న సమయంలో నియోజకవర్గ అభివృద్ధికి అహర్నిశలు కృషిచేశాడు. గ్రామాలకు రోడ్లు, విద్యుత్, మంచినీటి సౌకర్యంను కల్పించడంతోపాటు పాఠశాలల, ప్రభుత్వ భవనాల ఏర్పాటుకు విశేషమైన కృషిచేశాడు. ఎన్టీఆర్‌ ముఖ్యమంత్రిగా ఉన్నసమయంలో అమలు చేసిన క్రాంతిపథకం నుంచి అనేకమంది రైతులకు ఇన్‌వెల్‌ బోర్లు వేయించడం ద్వారా వారిని ఆదుకున్నాడు.

## మరణం
యాదగిరిరెడ్డి అనారోగ్యంతో హైదరాబాదులోని ఓవైసీ ఆసుపత్రిలో చికిత్సపొందుతూ 2019, నవంబరు 22న మరణించాడు.

## మూలాలు

వర్గం:యాదాద్రి భువనగిరి జిల్లా రాజకీయ నాయకులు
వర్గం:భారత కమ్యూనిస్టు నాయకులు
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1994)
వర్గం:నల్గొండ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:నల్గొండ జిల్లా నుండి ఎన్నికైన శాసన సభ్యులు
వర్గం:యాదాద్రి భువనగిరి జిల్లా వ్యక్తులు
వర్గం:1931 జననాలు
వర్గం:2019 మరణాలు
వర్గం:తెలంగాణ సాయుధ పోరాట యోధులు
అచ్యుతాపురం (అచ్యుతాపురం మండలం)

**అచ్యుతాపురం**, అనకాపల్లి జిల్లా, అచ్యుతాపురం మండలానికి చెందిన రెవెన్యూయేతర గ్రామం, అచ్యుతాపురం మండల కేంద్రం. యలమంచిలి గాజువాక రాష్ట్ర రహదారి, ఈ గ్రామంగుండా పోతుంది. అలాగే పూడిమడక - అనకాపల్లి రహదారి ఈ గ్రామంగుండా పోతుంది.ఇది అచ్యుతాపురం మండలానికి ప్రధాన పరిపాలనా కేంద్రం. మండల పరిపాలనా కేంద్రం అయినప్పటికి ఇది రెవెన్యూ గ్రామం కాదు. విశాఖపట్నం నగరంలో విలీనమైన ఒక పేట.

## ఆర్థిక మండలి
ఈ ప్రాంతంలో ప్రత్యేక ఆర్థిక మండలి 2008లో ఏర్పాటైంది. దీనిలోని పరిశ్రమల్లోని వ్యర్థ జలాలు సముద్రంలో కలవడం వల్ల చేపల చనిపోయిన తీరానికి కొట్టుకొస్తున్నాయి. దాని ఫలితంగా ఉత్పత్తి తగ్గింది..

## మూలాల

## వెలుపలి లంకెలు

వర్గం:విశాఖపట్నంలోని  ప్రాంతాలు
వర్గం:రెవెన్యూ గ్రామాలు కాని మండల కేంద్రాలు
ప్రేమి విశ్వనాథ్

**ప్రేమి విశ్వనాథ్** కేరళ రాష్ట్రానికి చెందిన బుల్లితెర నటి. స్టార్ మాలో ప్రసారం అవుతున్న కార్తీక దీపం ధారావాహికతో తెలుగు టీవిరంగంలోకి ప్రవేశించింది.

## జననం - విద్యాభ్యాసం
ప్రేమి 1991, డిసెంబరు 2న విశ్వనాథ్, కాంచన దంపతులకు కేరళ రాష్ట్రం ఎర్నాకులంలోని ఎడప్పల్లిలో జన్మించింది. న్యాయవాద కోర్సు చేసింది. కొచ్చిలోని ఒక సంస్థకు లీగల్‌ అడ్వైజర్‌గా పనిచేసిన ప్రేమికి ఫొటోగ్రఫీ అంటే అమితమైన ఇష్టం. ఆ ఇష్టంతో కొన్ని పెళ్ళిళ్ళకు ఫొటోగ్రఫీ చేసింది.

## కుటుంబ నేపథ్యం
కేరళలో పేరుపొందిన జోతిష్యుడైన డా. టి.ఎస్‌. వినీత్‌ భట్‌ తో ప్రేమి వివాహం జరిగింది.

## టీవిరంగం
నటనకు ముందు మోడలింగ్ రంగంలో గుర్తింపు సాధించిన ప్రేమి, 2013లో ఏసియానెట్ మలయాళం టెలివిజన్‌లో వచ్చిన *కరతముత్తు* అనే ధారావాహిక ద్వారా టీవిరంగంలోకి ప్రవేశించింది. ఆ ధారావాహిక మలయాళ టీవిరంగంలో సంచలనాన్ని సృష్టించి, ప్రేమి నటనకి మంచిపేరు వచ్చింది. ఈ ధారావాహిక కార్తీకదీపం పేరుతో తెలుగులో రిమేక్ చేయబడి 2017, అక్టోబరు 16వ తేదీ నుంచి స్టార్ మాలో  ప్రసారం చేయబడుతుంది. తెలుగులో కూడా ఈ ధారావాహిక మొదటి స్థానంలో నిలిచింది. ఆ తరువాత మరో రెండు ధారావాహికల్లో, రెండు తమిళ చిత్రాల్లో నటించింది.

### నటించిన ధారావాహికలు

### పురస్కారాలు

## మూలాలు

## ఇతర లంకెలు
* 
* 
* 

వర్గం:1991 జననాలు
వర్గం:మలయాళీ మహిళలు
వర్గం:కేరళ మహిళలు
వర్గం:టెలివిజన్ నటీమణులు
వర్గం:తెలుగు టెలివిజన్ నటీమణులు
అమ్మ రాజ్యంలో కడప బిడ్డలు

**అమ్మ రాజ్యంలో కడప బిడ్డలు** 2019, డిసెంబరు 12 విడుదలైన రాజకీయ నేపథ్య తెలుగు చలనచిత్రం. అజయ్ మైసూర్ నిర్మాణసారథ్యంలో రామ్ గోపాల్ వర్మ దర్శకత్వం వహించిన ఈ చిత్రంలో ఆజ్మల్ అమీర్, బ్రహ్మానందం, ఆలీ తదితరులు నటించగా, రవి శంకర్ సంగీతం అందించాడు

## కథ
2019 జరిగిన ఎన్నికల్లో వెలుగుదేశం పార్టీ ఘోరంగా ఓడిపోతుంది. ఆర్‌సీపీ పార్టీ ఘనవిజయం పొందడంతో ఆ పార్టీ అధినేత వీఎస్‌ జనార్థన్‌రెడ్డి ముఖ్యమంత్రిగా బాధ్యతలు స్వీకరిస్తాడు. ఈ పరిణామాలతో వెలుగుదేశం పార్టీ అధ్యక్షుడు, మాజీముఖ్యమంత్రి బాబు, అతని కుమారుడు చినబాబు తీవ్ర మనోవ్యధకు గురై, వీఎస్‌ జనార్థన్‌రెడ్డి ప్రభుత్వాన్ని పడగొట్టడానికి పన్నగాలు వేస్తుంటారు. ఈ నేపథ్యంలో బాబుకు కుడిభుజంగా ఉంటూ వ్యూహరచనలో పాలుపంచుకునే దయనేని రమ హత్య జరగడంతో రాష్ట్రంలో గొడవలు చెలరేగుతాయి. దాంతో కేంద్ర ప్రభుత్వం ఏపీలో రాష్ట్రపతి పాలన విధించి మధ్యంతర ఎన్నికలకు ఏర్పాటు చేస్తుంది. ఆ తరువాత జరిగిన పరిణామాలేమిటి, దయనేని రమను ఎవరు హత్య చేసారు, ఏపీ రాజకీయాల్లో మనసేన పార్టీ, బీపీ జాన్‌ ప్రపంచశాంతి పార్టీ పోషించిన పాత్రలేమిటి, మధ్యంతర ఎన్నికల్లో ఎవరు గెలిచారు అనేది మిగతా కథ.

## నటవర్గం
* అజ్మల్ అమీర్
* బ్రహ్మానందం
* ఆలీ
* ధీరజ్
* కత్తి మహేష్
* స్వప్న
* ధన్‌రాజ్
* పృథ్వీరాజ్
* జాఫర్ బాబు

## సాంకేతికవర్గం
* దర్శకత్వం: రామ్ గోపాల్ వర్మ
* నిర్మాత: అజయ్ మైసూర్
* రచన: రామ్ గోపాల్ వర్మ, కరుణ్ వెంకట్
* సంగీతం: రవి శంకర్
* ఛాయాగ్రహణం: సురేష్ వర్మ
* కూర్పు: అన్వర్ ఆలీ
* నిర్మాణ సంస్థ: టైగర్ ప్రొడక్షన్, కంపెనీ ప్రొడక్షన్

## పాటలు

ఈ చిత్రానికి రవి శంకర్ సంగీతం అందించగా, సిరాశ్రీ పాటలు రాసాడు.

## విడుదల
ఈ చిత్రం అసలు పేరు *కమ్మ రాజ్యంలో కడప రెడ్లు* పేరులో 2019, నవంబరు 29న విడుదల కావలసివుంది. కానీ సెన్సార్ సమస్య వల్ల విడుదల ఆగిపోయింది. చిత్రం పేరు మార్చి విడుదలచేయాలని తెలంగాణ హైకోర్టు స్టే విధించింది. సెన్సార్ బోర్డు నుండి అనుమతి రావడంతో 2019, డిసెంబరు 12న సినిమాను విడుదల చేయనున్నట్లు రామ్ గోపాల్ వర్మ తన అధికారిక ట్విట్టర్ పేజీ ద్వారా ప్రకటించాడు.

### ప్రచారం
ఈ చిత్రం ఫస్ట్ లుక్ పోస్టర్ 2019, సెప్టెంబరు 7న విడుదల అయింది. 2019, అక్టోబరు 25న పోస్టర్ విడుదలచేసి పాత్రల గురించి, ట్రైలర్ విడుదల తేదీ గురించి చెప్పారు. 2019, అక్టోబరు 27న దీపావళి సందర్భంగా ట్రైలర్ విడుదల చేయబడింది.

## స్పందన
### రేటింగ్
* టైమ్స్ ఆఫ్ ఇండియా: రేటింగ్ 1.5/5
* ది హన్స్ ఇండియా: రేటింగ్ 2/5

## మూలాలు

వర్గం:2019 తెలుగు సినిమాలు
వర్గం:బ్రహ్మానందం నటించిన సినిమాలు
వర్గం:ఆలీ నటించిన సినిమాలు
పొన్నలూరి హనుమద్దాసు

**పొన్నలూరి హనుమద్దాసు** తెలంగాణ రాష్ట్రంకు చెందిన వాగ్గేయకారుడు.

## జీవిత విశేషాలు
హనుమద్దాసు 1911లో రామయ్య పంతులు, సరసమాంబ దంపతులకు రంగారెడ్డి జిల్లా, ఆమన‌గల్ మండలం, ఆమనగల్ గ్రామంలో జన్మించాడు.

## సాహిత్య ప్రస్థానం
చిన్నప్పటినుండి సాహిత్యం అభిమానం పెంచుకున్న హనుమద్దాసు భగవద్గీత, రామాయణంలను చదువుకున్నాడు. ఈయన తన తండ్రి నుండి శ్రీరామ తారక మంత్ర ఉపదేశం అందుకున్నాడు. నిరంతరం దైవధ్యానం చేసే హనుమద్దాసు మధురంగా కీర్తనలను ఆలపించేవాడు. శ్రీరాముడుని కీర్తిస్తూ *శ్రీ హనుమంతరాజ సంగీత కీర్తనలు* పేర గ్రంథాన్ని రచించి, శిష్యులకు వాటిని అందించాడు.

## మరణం
ఈయన 1986 సంవత్సర చైత్ర శుద్ధ తదియ రోజున మరణించాడు.

## మూలాలు

వర్గం:1911 జననాలు
వర్గం:1986 మరణాలు
వర్గం:వాగ్గేయ కారులు
రఘునాథ్ అనంత్ మషెల్కర్

**రఘునాథ్ అనంత్ మషెల్కర్** (జననం: జనవరి 1, 1943) ఒక భారతీయ కెమికల్ ఇంజనీర్. ఈయన పద్మవిభూషణ్, పద్మభూషణ్, పద్మశ్రీ పురస్కార గ్రహీత.

## తొలినాళ్ళ జీవితం
ఈయన 1943, జనవరి 1 న గోవా లోని మాషెల్ గ్రామంలో జన్మించి మహారాష్ట్ర లో పెరిగారు. ఈయన యూనివర్శిటీ ఆఫ్ ముంబై లో యూనివర్శిటీ డిపార్ట్మెంట్ ఆఫ్ కెమికల్ టెక్నాలజీ (యుడిసిటి; ఇప్పుడు ఇన్స్టిట్యూట్ ఆఫ్ కెమికల్ టెక్నాలజీ, ముంబై) నుంచి 1966 లో కెమికల్ ఇంజనీరింగ్ లో బిఇ డిగ్రీ పట్టా, 1969 లో పిహెచ్ డి డిగ్రీని అభ్యసించాడు. ఈయన నేషనల్ కెమికల్ లాబొరేటరీ (ఎన్‌సిఎల్) కి డైరెక్టర్‌గా పనిచేశాడు. ఈయన హార్వర్డ్ విశ్వవిద్యాలయంలో (2007–2012), డెలావేర్ విశ్వవిద్యాలయంలో (1976, 1988), టెక్నికల్ యూనివర్శిటీ ఆఫ్ డెన్మార్క్ (1982) లో విజిటింగ్ ప్రొఫెసర్‌గా పనిచేశాడు. ఈయన 2007–2019 వరకు మోనాష్ విశ్వవిద్యాలయంలో సర్ లూయిస్ మాథెసన్ కు విశిష్ట ప్రొఫెసర్‌గా పనిచేశాడు. ఈయన రిలయన్స్ ఇండస్ట్రీస్ లిమిటెడ్, టాటా మోటార్స్ లిమిటెడ్, హిందూస్తాన్ యూనిలీవర్ లిమిటెడ్, థర్మాక్స్ఎల్టిడి, పిరమల్ ఎంటర్ప్రైజెస్ లిమిటెడ్ వంటి అనేక కంపెనీల డైరెక్టర్ల బోర్డులో సభ్యుడిగా పనిచేశాడు. ఈయన 1989–1995 లో భారతదేశ జాతీయ రసాయన ప్రయోగశాల (ఎన్‌సిఎల్) డైరెక్టర్‌గా పనిచేశాడు. ఈయన డైరెక్టర్ గా ఉన్న కాలంలో ప్రపంచవ్యాప్తంగా పోటీ సాంకేతిక పరిజ్ఞానాలు, అంతర్జాతీయ పేటెంటింగ్‌పై బలమైన ప్రాధాన్యతనిస్తూ పరిశోధనలను ప్రారంభించాడు. ఈయన సిఎస్‌ఐఆర్ డైరెక్టర్ జనరల్‌గా పనిచేశాడు. ఈయన పదవిలో ఉన్న కాలంలో 'వరల్డ్ క్లాస్ ఇన్ ఇండియా' అనే పుస్తకంలో మొదటి పన్నెండు సంస్థలలో సి.ఎస్.ఐ.ఆర్ ఒకటిగా ఉంది.

## పదవులు
ఈయన కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్ (CSIR) మాజీ డైరెక్టర్ జనరల్, ఇండియన్ నేషనల్ సైన్స్ అకాడమీ (2004–2006), ఇన్స్టిట్యూషన్ ఆఫ్ కెమికల్ ఇంజనీర్స్ (2007), గ్లోబల్ రీసెర్చ్ అలయన్స్ (2007–2018) అధ్యక్షుడిగా పనిచేశాడు. ఈయన అకాడమీ ఆఫ్ సైంటిఫిక్ అండ్ ఇన్నోవేటివ్ రీసెర్చ్ (AcSIR) కు మొదటి ఛైర్పర్సన్ పనిచేశాడు.
## మరిన్ని విశేషాలు
ఈయన ప్రధానమంత్రికి శాస్త్రీయ సలహా మండలిలో సభ్యుడిగా, వరుస ప్రభుత్వాలు ఏర్పాటు చేసిన మంత్రివర్గానికి శాస్త్రీయ సలహా కమిటీ సభ్యుడిగా ఉన్నాడు. ఈయన జాతీయ ఆటో ఇంధన విధానం నుండి భారతీయ డ్రగ్ ఔషధ నియంత్రణ వ్యవస్థను సరిదిద్దడం, నకిలీ డ్రగ్స్ ఔషధాలు వంటి పన్నెండు అధిక శక్తితో కూడిన కమిటీలకు అధ్యక్షత వహించాడు. ఈయన భోపాల్ గ్యాస్ ట్రాజెడీ (1985–86) పై దర్యాప్తు చేస్తున్న వన్ మ్యాన్ ఎంక్వైరీ కమిషన్‌కు, మహారాష్ట్ర గ్యాస్ క్రాకర్ కాంప్లెక్స్ ప్రమాదం (1990–91) పై దర్యాప్తు కోసం కమిటీ ఛైర్మన్‌గా ప్రభుత్వం నియమించింది. ఈయన భారతదేశ నేషనల్ ఇన్నోవేషన్ ఫౌండేషన్ (2000–2018) ఛైర్మన్‌గా పనిచేశారు. ఈయన రిలయన్స్ ఇన్నోవేషన్ కౌన్సిల్, కెపిఐటి టెక్నాలజీస్ ఇన్నోవేషన్ కౌన్సిల్, పెర్సిస్టెంట్ సిస్టమ్స్ ఇన్నోవేషన్ కౌన్సిల్, మారికో ఫౌండేషన్ యొక్క పాలక మండలికి అధ్యక్షత వహించాడు.
## మూలాలు

వర్గం:1943 జననాలు
వర్గం:జీవిస్తున్న ప్రజలు
వర్గం:భారతీయ శాస్త్రవేత్తలు
వర్గం:మరాఠీ వ్యక్తులు
వర్గం:పద్మశ్రీ పురస్కార గ్రహీతలు
వర్గం:పద్మభూషణ పురస్కార గ్రహీతలు
వర్గం:పద్మవిభూషణ పురస్కార గ్రహీతలు
వర్గం:సాంకేతిక నిపుణులు
గొల్లపల్లి వెంకటదాసు

**గొల్లపల్లి వెంకటదాసు** తెలంగాణ రాష్ట్రంకు చెందిన వాగ్గేయకారుడు.

## జీవిత విశేషాలు
వెంకటదాసు 1916వ సంవత్సరంలో బాలయ్య, నారాయణమ్మ దంపతులకు నాగర్‌కర్నూల్ జిల్లా, గోపాలపేట మండలం, గొల్లపల్లి గ్రామంలో జన్మించాడు. సమీప గ్రామంలోని నంబి శ్రీనివాసులు, నరసింహులు దగ్గర చదువు, శౌవకుల సాయన్న దగ్గర మహాభారతం, రామాయణంలు, వట్టెం గ్రామంలోని దశరథం దగ్గర ఛందస్సు, వ్యాకరణం నేర్చుకున్నాడు.

## సాహిత్య ప్రస్థానం
పశువుల కాపరిగా ఉన్న వెంకటదాసు బొల్లి శిల శిఖరంపైనున్న గుహలో శ్రీరాముని విగ్రహం చూసి చాలారోజులపాటు ఆగుహలోనే ఉన్నాడు. అనంతరం యెరాని శ్రీకృష్ణ దేశికుడు దగ్గర ఉపదేశం పొందాడు. *తారక రామాయణము*, *భగవద్గీత*లతోపాటు ఇతర 238 కీర్తనలను రాశాడు. శ్రీరాముడు, నరసింహస్వామి, శ్రీకృష్ణుడు మొదలైన దేవతలను కొలుస్తూ ఈయన కీర్తనలు ఉంటాయి.

## మరణం
ఈయన 1992, సెప్టెంబరు 4న మరణించాడు.

## మూలాలు

వర్గం:1916 జననాలు
వర్గం:1992 మరణాలు
వర్గం:వాగ్గేయ కారులు
ఉద్ధవ్ ఠాక్రే

**ఉద్ధవ్ బాల్ థాకరే,** (జననం:1960 జూలై 27) మహారాష్ట్ర 19వ ముఖ్యమంత్రిగా 2019 నవంబరు 28 నుండి, 2022 జూన్ 30 వరకు పనిచేసిన భారతీయ రాజకీయ నాయకుడు. అతను 2020 నుండి మహారాష్ట్ర శాసనమండలి సభ్యుడు, 2019 నుండి మహా వికాస్ అఘాడి పార్టీ అధ్యక్షుడు, 2022 నుండి శివసేన (యుబిటి) అధ్యక్షుడు. 2013 నుండి 2022 వరకు శివసేన, 2003 నుండి 2013 వరకు వర్కింగ్ ప్రెసిడెంటుగా 2006 నుండి 2019 వరకు సామ్నా ఎడిటర్-ఇన్-చీఫ్ గా పనిచేసాడు.

## జననం
ఉద్దవ్‌ థాకరే 1960, జూలై 27న ముంబైలో జన్మించాడు. ఆయన జేజే ఇన్‌స్టిట్యూట్‌ ఆఫ్‌ అప్లయిడ్‌ ఆర్డ్‌లో గ్రాడ్యుయేషన్‌ పూర్తి చేశాడు.

## రాజకీయ ప్రస్థానం
1985 బృహన్ముంబై ఎన్నికల్లో శివసేన పార్టీ తరపున ఎన్నికల ప్రచారంలో పాల్గొన్ని పార్టీ విజయంలో కీలక పాత్ర పోషించాడు. 1990లో ప్రత్యక్ష రాజకీయాల్లోకి అడుగు పెట్టాడు. 2002లో బొంబాయి మున్సిపల్ కార్పొరేషన్ ఎన్నికల్లో పార్టీని ఒంటి చేత్తో విజయ తీరాలకు చేర్చాడు. 2003లో శివసేన అధినేత బాల్‌ ఠాక్రే ఆయనను పార్టీ వర్కింగ్‌ ప్రెసిడెంట్‌గా నియమించాడు. 2004లో శివసేన పార్టీ అధ్యక్ష బాధ్యతలు చేపట్టాడు. 2019 నవంబరు 28న మహారాష్ట్ర 19వ ముఖ్యమంత్రిగా ఉద్ధవ్ థాక్రే బాధ్యతలు చేపట్టి 2022 జూన్ 30 వరకు పనిచేసాడు. ఉద్దవ్ ఠాక్రే 2020 మే 14లో శాసనమండలికి ఏకగ్రీవంగా ఎన్నికయ్యాడు.

## మూలాలు

## ఇతర మూలాలు


వర్గం:భారతదేశ రాష్ట్రాల ముఖ్యమంత్రులు
వర్గం:జీవిస్తున్న ప్రజలు
వర్గం:1960 జననాలు
దౌలత్ సింగ్ కొఠారి

thumb|దౌలత్ సింగ్ కొఠారి
**దౌలత్ సింగ్ కొఠారి** ( జూలై 6, 1906 - ఫిబ్రవరి 4, 1993) ఈయన భారతీయ శాస్త్రవేత్త, విద్యావేత్త.
## తొలినాళ్ళ జీవితం
ఈయన 1906, జులై 6 న రాజస్థాన్ లోని ఉదయపూర్ లో జన్మించాడు. ఈయన తన ప్రాథమిక విద్యను ఉదయపూర్, ఇండోర్ నగరాలలో పూర్తిచేసాడు. ఈయన 1928 లో అలహాబాద్ విశ్వవిద్యాలయం నుంచి భౌతిక శాస్త్రం విభాగంలో మాస్టర్స్ డిగ్రీని పూర్తిచేసాడు. ఈయన తన పీహెచ్‌డీ కోసం కోతారీ ఎర్నెస్ట్ రూథర్‌ఫోర్డ్ పర్యవేక్షణలో కేంబ్రిడ్జ్ విశ్వవిద్యాలయంలోని కావెండిష్ ప్రయోగశాలలో పూర్తిచేసాడు.
## పదవులు
ఈయన ఢిల్లీ విశ్వవిద్యాలయంలో ప్రొఫెసర్ గా, ఫిజిక్స్ విభాగాధిపతిగా పలు విభాగాల్లో పనిచేశాడు. ఈయన 1948 నుండి 1961 వరకు రక్షణ మంత్రిత్వ శాఖకు శాస్త్రీయ సలహాదారుగా పనిచేశాడు. ఈయన1961 నుంచి 1973 వరకు యూనివర్శిటీ గ్రాంట్స్ కమిషన్ ఛైర్మన్‌గా పనిచేశాడు.
## పురస్కారాలు, గుర్తింపులు
ఈయన 1963 లో స్వర్ణోత్సవ సమావేశంలో ఇండియన్ సైన్స్ కాంగ్రెస్ అధ్యక్షుడిగా ఉన్నారు. ఈయన 1973 లో ఇండియన్ నేషనల్ సైన్స్ అకాడమీ అధ్యక్షుడిగా ఎన్నికయ్యాడు. ఈయన గణాంక థర్మోడైనమిక్స్, థియరీ ఆఫ్ వైట్ డ్వార్ఫ్ స్టార్స్ పై ఆయన చేసిన పరిశోధనలకు అంతర్జాతీయ గుర్తింపు వస్తుంది. ఈయనకు 1962 లో పద్మ భూషణ్, 1973 లో పద్మ విభూషణ్ 1973 లో ప్రదానం చేశారు.
## మూలాలు

వర్గం:1906 జననాలు
వర్గం:1993 మరణాలు
వర్గం:పద్మ పురస్కారాలు
వాసిష్క

వసిష్క (బాక్ట్రియా: Βαζηþκο, మధ్య బ్రాహ్మి వా-సి-ష్కా, పాలించిన సి. కామను.ఎరా 247-265 కుషాను చక్రవర్తి. ఆయన రెండవ  కనిష్క పాలన తరువాత కొంతకాలం మాత్రమే పాలన కొనసాగించాడు.
## చట్టం
పంజాబు ప్రాంతంలో వాసిష్క పాలన శాసనాలు  అలాగే మధురలోని ఇసాపూరు శాసనం ద్వారా ధృవీకరించబడింది. ఆయన పాలన దక్షిణాన సాంచి వరకు నమోదు చేయబడింది. ఇక్కడ ఆయన పేరులో మరొక శాసనం కనుగొనబడింది. 22 వ సంవత్సరం ("వస్కుషనా" సాంచి శాసనం-అంటే వసిష్క కుషనా), 28 వ సంవత్సరం (వాస్కా శాంచి శాసనం -ఇ వశిష్క) కుషాను శకం (కనిష్క శకం రెండవ శతాబ్దం అని విస్తృతంగా భావించబడింది). ఇది ఆయన పాలనను సి. 247-265 కొనసాగిందని తెలియజేస్తుంది.

## శిలాశాసనాలు, శిల్పకళ
వాసిష్కా గురించి విచరించిన 4 శిలాశాసనాలలో కరోధ్టి శిలాశాసనం ఒకటి.

### సాంచి బోధిసత్వుడు
మధుర కళ నుండి సాంచి ప్రదేశంలో వాసిష్క పేరుతో అనేక విగ్రహాలు లేదా విగ్రహ శకలాలు కనుగొనబడ్డాయి. వాటిలో ఒకటి "వాసిష్క 28 వ సంవత్సరం" నాటి కూర్చున్న బోధిసత్వుడి విగ్రహం. శాసనం ఇలా ఉంది:కుషాను రాజు వాసిష్క 28 వ సంవత్సరం శాసనం సాంచి బోధిసత్వుడు.

### సాంచి పీఠం
నిలబడి ఉన్న బుద్ధుడి విగ్రహం పీఠం మరొక భాగం. ఈ శాసనం "వాస్కుషనా 22 వ సంవత్సరం" తో చెక్కబడింది. బహుశా "వాసిష్క కుషానా" గా భావించబడుతుంది. కుషాను శైలికి విలక్షణమైన బెల్టులతో పొడవాటి ట్యూనిక్సులో ఆరాధికులతో పరివేష్టితుడై కూర్చున్న బోధిసత్వుడు నిలబడి ఉంటాడు.
 శాసనం ఇలా ఉంది:

### ఆరా శిలాశాసనం
మూడవ కనిష్కా "అరా శాసనం" లో వాసిష్క కనిపిస్తుంది. ఇది సింధు ప్రాంతంలో అటాకుకు సమీపంలో దక్షిణాన ఉంది. ఈ శాసనం లో మూడవ కనిష్క ఖరోష్తిలో "వాజేష్క" కనిష్క తండ్రిగా భావించినట్లు కనిపిస్తుంది.

### వాసిష్కా 24 వ సంవత్సరం ఇసాపురు శిలాశాసనం
ఇది మధ్య బ్రాహ్మి లిపిలో స్వచ్ఛమైన సంస్కృతంలో వాసిష్క పేరిట ఉన్న ఒక శాసనం. ఆయన పూర్తి సామ్రాజ్య శీర్షికలతో మహారాజాస్య రాజిధిరాజస్య దేవపుత్రస్య షహే వాసిష్కస్య ("గొప్ప రాజు, రాజుల రాజు, ఆయన ఘనత, షాహి వాసీష్క") కనుగొనబడింది. మధుర నగరానికి సమీపంలో ఇప్పుడు మధుర మ్యూజియంలో ఉన్న "యుపా", ఒక యాగ బ్రాహ్మణ స్తంభం షాఫ్టు మీద లిఖించబడింది.

## నాణేలు
thumb|300px|వాసిష్కా(వాస్కుషన) జారీ చేసిన బంగారు నాణేలు. వెనుక వైపు ఓషో (బహుశా శివుడు) చిత్రం కనిపిస్తుంది

వాసిష్కా నాణేలు ఆయన పూర్వీకుల కంటే చిన్నవిగా మారాయి. చిన్న చిన్న సైజులలో ముద్రించబడ్డాయి. లోహ నాణ్యత క్షీణించింది.
 ఆయన నాణేల వెనుకవైపు కనిపించే దేవతలు నాణేలలో ఉన్నట్లు హువిష్కా, మొదటి వాసుదేవ చిత్రాలతో జారీ చేయబడ్డాయి.

కుషానో-సాసానియా పాలకుడు మొదటి అర్దాశీరు కుషన్షాతో కలిసి వసిష్కా అనేక నాణేలు కనుగొనబడ్డాయి. ఇది ఇద్దరు పాలకుల మధ్య శత్రుత్వం, పరస్పర చర్యను సూచిస్తుంది.

వాసిష్కా నాణేలు సాధారణంగా గ్రీకో-బాక్టీరియా లిపిలో పురాణం లిఖించబడి ఉంటుంది పయోనానోప్యో బజిప్కో కొపానొ ("కింగ్ ఆఫ్ కింగ్ బజేష్కో కుషానో")

కొంచెం భిన్నమైన పేరు గల కొన్ని నాణేలు (అబ్వర్సు పురాణం పయానానొపయొ బజొయాహొ/బజిహొ కొపానొ "కింగ్ ఆఫ్ కింగ్ బజోడియో ది కుషన్") "వాస్కుషనా" కు ఆపాదించబడ్డాయి. సాధారణంగా వాసిష్కాతో సమానం.

## వనరులు
* "Ancient Indian Inscriptions", S. R. Goyal, 2005
*"From Persepolis to the Punjab:  Exploring Ancient Iran, Afghanistan and Pakistan", Elizabeth Errington and Vesta Sarkhosh Curtis, 2007.
*The Crossroads of Asia:  Transformation in Image and Symbol", Elizabeth Errington and Joe Cribb, 1992.

## మూలాలు

## వెలుపలి లింకులు
* Online catalogue of coins of Vasishka
మచిలీపట్నం నగరపాలక సంస్థ

**మచిలీపట్నం నరగపాలక సంస్థ,** ఆంధ్రప్రదేశ్ రాష్ట్రం, మచిలీపట్నం నగరాన్ని పరిపాలించే పౌరసంఘం. మచిలీపట్నం కార్పొరేషన్‌గా అప్‌గ్రేడ్ చేయబడింది, కానీ ప్రస్తుత ఎన్నికైన కౌన్సిల్ గడువు ముగిసే వరకు ఇది మునిసిపాలిటీగా కొనసాగుతోంది.

## అధికారపరిధి
కార్పొరేషన్ 26.67 కి.మీ విస్తీర్ణంలో విస్తరించి ఉంది. ఇది 1866 సంవత్సరంలో మునిసిపాలిటీగా ఏర్పడింది 2015 9 డిసెంబర్ 9 న  ప్రత్యేక గ్రేడ్ మునిసిపాలిటీ నుండి కార్పొరేషన్‌కు అప్‌గ్రేడ్ చేయబడింది.

## పరిపాలన
కార్పొరేషన్‌ను మేయర్ నేతృత్వంలోని ఎన్నుకోబడిన సంస్థ నిర్వహిస్తుంది. 2011 భారత జనాభా లెక్కల ప్రకారం కార్పొరేషన్ జనాభా 169,892. కార్పొరేషన్ యొక్క ప్రస్తుత కమిషనర్ ఎ.ఎస్.ఎన్.వి.మారుతి దివాకర్, మునిసిపల్ చైర్ పర్సన్ మోటమరి వెంకట బాబాప్రసాద్.

## అవార్డులు, విజయాలు
2015 లో, పట్టణాభివృద్ధి మంత్రిత్వ శాఖ యొక్క *[[స్వచ్ఛ భారత్]] అభియాన్* ప్రకారం, మచిలిపట్నం మునిసిపల్ కార్పొరేషన్ దేశంలో 301 వ స్థానంలో ఉంది.

## మూలాలు

## వెలుపలి లంకెలు

వర్గం:ఆంధ్రప్రదేశ్ నగరపాలక సంస్థలు
శ్రీకాకుళం నగరపాలక సంస్థ

**శ్రీకాకుళం నగరపాలక సంస్థ, ** భారతదేశం, ఆంధ్రప్రదేశ్ రాష్ట్రం, శ్రీకాకుళం నగరాన్ని పరిపాలించే పౌరసంఘం, ఇది 1856 సంవత్సరంలో మునిసిపాలిటీగా ఏర్పడింది.దీనిని 2015 డిసెంబరు 9 న నగరపాలక సంస్థగా ప్రభుత్వం ఉన్నత స్థాయి కల్పించబడింది.

## అధికారపరిధి
ఇది 20.89 చ.కి.మీ పరిధిలో విస్తరించి ఉంది. 2011 భారత జనాభా లెక్కల ప్రకారం 147,015 జనాభా ఉంది .

## పౌర పరిపాలన
కార్పొరేషన్‌ను మేయర్ నేతృత్వంలోని ఎన్నుకోబడిన సంస్థ నిర్వహిస్తుంది.

### పురపాలక సంఘంగా గుర్తింపు
శ్రీకాకుళం పట్టణం 1856లో పురపాలక సంఘంగా ఏర్పడింది. సుమారు 150 సంవత్సరాలు చరిత్ర కలిగి స్వాతంత్ర్య సమరయోధులు, మేధాసంపన్నులు, ఎంతో గొప్పవారు పట్టణ పాలనా బాధ్యతలు నిర్వహించారు. 1905 నుండి క్రమంగా అభివృద్ధి చెందుతూ 2011 నాటి జనాభా లెక్కలు ప్రకారం 125,939 మంది జనాభాకు చేరుకుంది. ఈ పురపాలక సంఘం, నగరపాలక సంస్థగా 2015 డిసెంబరు 9న మార్పు చెందింది.నగరపాలక సంస్థ 36 వార్డులుగా విభజించబడింది .

## 1905 నుండి పనిచేసిన పురపాలక సంఘ అధ్యక్షులు
344x344px|thumb|పురపాలక సంఘ పూర్వపు అధ్యక్షులు
# 1905–1911: టి.వి.శివరావుపంతులు
# 1912–1915: ఎస్.ఆదినారాయణరావు
# 1915–1918: డి.శంకరశాస్త్రులు
# 1918–1921: ఎం.రెడ్డిపంతులు
# 1921–1926: చట్టి పూర్ణయ్యపంతులు
# 1926–1927: ఎమ్.వి.కామయ్యశెట్టి
# 1927–1929: చట్టి పూర్ణయ్యపంతులు
# 1929–1931: హెచ్.సూర్యనారాయణ
# 1931–1938: ఎం.వి.రంగనాథం
# 1938–1942: చల్లా నరశింహనాయుడు
# 1946–1949: బి.వి.రమణ శెట్టి
# 1949–1952: గైనేటి.వెంకటరావు
# 1952–1956: ఇప్పిలి.లక్ష్మినారాయణ
# 1956–1961: పసగాడ సూర్యనారాయణ
# 1962–1963: మాటూరు.రామారావు
# 1963–1964: ఎల్.సూర్యలింగం
# 1967–1970: ఎమ్.ఎ.రవూఫ్
# 1970–1972: ఇప్పిలి వెంకటరావు
# 1981–1992: అంధవరపు వరహానరసింహం
# 1995–2000: దూడ భవానీ శంకర్
# 2000–2005: పైదిశెట్టి జయంతి
# 2005–2010: ఎం.వి.పద్మావతి

## మూలాలు

## వెలుపలి లంకెలు

వర్గం:ఆంధ్రప్రదేశ్ నగరపాలక సంస్థలు
విజయనగరం నగరపాలక సంస్థ

**విజయనగరం నగరపాలక సంస్థ,** ఆంధ్రప్రదేశ్ రాష్ట్రంలోని విజయనగరం నగరాన్ని పరిపాలించే పౌర సంస్థ.ఇది పురపాలక సంఘంగా మొట్టమొదట 1888 సం.ములో ఏర్పడింది. 2015 డిశెంబరు 9 న నగరపాలక సంస్థగా ఉన్నత శ్రేణి స్థాయి పొందింది. ఇది కార్పొరేషన్‌గా అప్‌గ్రేడ్ అయినప్పటికీ, ప్రస్తుత ఎన్నికైన కౌన్సిల్ గడువు ముగిసే వరకు ఇది మునిసిపాలిటీగా కొనసాగుతోంది. 

## అధికార పరిధి
కార్పొరేషన్ 57.01 కి.మీ విస్తీర్ణంలో విస్తరించి ఉంది.

## మూలాలు

## వెలుపలి లంకెలు

వర్గం:ఆంధ్రప్రదేశ్ నగరపాలక సంస్థలు
ఒబైద్ సిద్దిఖి

**ఒబైద్ సిద్దిఖి** (జనవరి 7, 1932 – జూలై 26, 2013) ఒక భారతీయ బయాలజీ శాస్త్రవేత్త. ఈయన టాటా ఇన్స్టిట్యూట్ ఆఫ్ ఫండమెంటల్ రీసెర్చ్ (టిఫ్ఆర్) నేషనల్ సెంటర్ ఫర్ బయోలాజికల్ సైన్సెస్ వ్యవస్థాపకుడు. ఈయన పద్మవిభూషణ్, పద్మభూషణ్ పురస్కార గ్రహీత.

## తొలినాళ్ళ జీవితం
ఈయన 1932, జనవరి 7 న ఉత్తర ప్రదేశ్ లోని బస్తీ జిల్లాలో జన్మించాడు. ఈయన అలీఘర్ ముస్లిం విశ్వవిద్యాలయంలో ప్రాథమిక విద్యను అభ్యసించాడు. ఈయన తన ఎమ్. ఎస్సీ. పిహెచ్‌డి విద్యను గైడో పోంటెకోర్వో పర్యవేక్షణలో గ్లాస్గో విశ్వవిద్యాలయంలో పూర్తి చేశాడు. ఈయన తన పోస్ట్ డాక్టోరల్ పరిశోధనను కోల్డ్ స్ప్రింగ్ హార్బర్ లాబొరేటరీ, పెన్సిల్వేనియా విశ్వవిద్యాలయం, కేంబ్రిడ్జ్ లోని ఎమ్.ఆర్. సి. ప్రయోగశాలలో పూర్తిచేసాడు. ఈయనను 1962 లో ముంబాయిలో టాటా ఇన్స్టిట్యూట్ ఆఫ్ ఫండమెంటల్ రీసెర్చ్ (టిఫ్ఆర్) లో మాలిక్యులర్ బయాలజీ యూనిట్‌ను ఏర్పాటు చేయమని హోమి భాభా ఆహ్వానించాడు. ముప్పై సంవత్సరాల తరువాత, బెంగళూరులోని టిఎఫ్ఆర్ నేషనల్ సెంటర్ ఫర్ బయోలాజికల్ సైన్సెస్ వ్యవస్థాపించి,  డైరెక్టర్ గా పనిచేశాడు.
## పురస్కారాలు, గుర్తింపులు
* ఇండియన్ అకాడమీ ఆఫ్ సైన్సెస్ అధ్యక్షుడు సభ్యుడు.
* రాయల్ సొసైటీ, లండన్ సభ్యుడు.
* యుఎస్ నేషనల్ అకాడమీ ఆఫ్ సైన్సెస్, వాషింగ్టన్ సభ్యుడు.
* థర్డ్ వరల్డ్ అకాడమీ, ట్రిస్టే యేల్ విశ్వవిద్యాలయంలో ప్రొఫెసర్‌షిప్‌లను సందర్శించడం విజిటింగ్ ప్రొఫెసర్.
* మసాచుసెట్స్ ఇన్స్టిట్యూట్ ఆఫ్ టెక్నాలజీ విజిటింగ్ ప్రొఫెసర్ .
* ది కాలిఫోర్నియా ఇన్స్టిట్యూట్ ఆఫ్ టెక్నాలజీ విజిటింగ్ ప్రొఫెసర్.
* పద్మ విభూషణ్, 2006
* పద్మ భూషణ్, 1984
* డాక్టర్ బి. సి. రాయ్ అవార్డు, 2004
* సర్ సయ్యద్ లైఫ్ టైమ్ అచీవ్‌మెంట్ అవార్డు,
* AMUAA న్యూయార్క్, 2004
* ప్రైడ్ ఆఫ్ ఇండియా అవార్డు, AFMI, USA, 2004
* INSA ఆర్యభట్ట పతకం 1992
* గోయల్ ప్రైజ్ 1991
* బిర్లా స్మారక్ కోష్ జాతీయ అవార్డు 1989
* భట్నాగర్ అవార్డు 1976
* కేంబ్రిడ్జ్లోని క్లేర్ హాల్ యొక్క జీవిత సభ్యుడు.
* గౌరవ D.Sc., అలీఘర్ ముస్లిం విశ్వవిద్యాలయం
* అలీగర్ గౌరవ D.Sc.
* బనారస్ హిందూ విశ్వవిద్యాలయం, బెనారస్ గౌరవ D.Sc. జామియా హమ్‌దార్డ్, .ఢిల్లీ
* గౌరవ D.Sc. కల్యాణి విశ్వవిద్యాలయం, కల్యాణి
* గౌరవ D.Sc. ఇండియన్ ఇన్స్టిట్యూట్ ఆఫ్ టెక్నాలజీ, ముంబై
* గౌరవ D.Sc. జామియా మిలియా, ఢిల్లీ
* గౌరవ D.Sc. హైైదరాబాద్
సెంట్రల్ యూనివర్శిటీ
## మూలాలు

వర్గం:1932 జననాలు
వర్గం:2013 మరణాలు
వర్గం:పద్మభూషణ పురస్కార గ్రహీతలు
వర్గం:పద్మవిభూషణ పురస్కార గ్రహీతలు
యోగి పరమేశ్వరదాసు

**యోగి పరమేశ్వరదాసు** తెలంగాణ రాష్ట్రంకు చెందిన వాగ్గేయకారుడు.

## జీవిత విశేషాలు
పరమేశ్వరదాసు 1919 సంవత్సరంలో భద్రయ్య, చిన్నమ్మ దంపతులకు ఆదిలాబాదు జిల్లాలో జన్మించాడు. వీరి కుటుంబ వృత్తి బిక్షాటన. ఈయన రాసిన వాటిని పాడుకుంటూ వివిధ గ్రామాల్లో తిరిగేవాడు.

## సాహిత్య ప్రస్థానం
శరణాగిరి కి చెందిన శ్రీశ్రీశ్రీ నరసింహ్మ యోగి దగ్గర ఉపదేశం పొందాడు. ఈయన రచన ఛందోబద్ధంగా, సరళ భాషతో కూడి ఉంటుంది. హిందీలో కూడా 25 కీర్తనలు రాశాడు.
# ఆత్మసాక్షాత్కార మార్గదర్శి (250 తత్వగీతాలు)
# యదార్థజ్ఞాన భోధామృతము (103 తత్వకీర్తనలు)
# మానవద్గీత (57 తత్వకీర్తనలు)
# శ్రీశ్రీ దత్తాత్రేయ భజనమాల (35 కీర్తనలు, 1 మంగళహారతి)

## మరణం
ఈయన 1994, ఆగస్టు 17న మరణించాడు.

## మూలాలు

వర్గం:వాగ్గేయ కారులు
వర్గం:1919 జననాలు
వర్గం:1994 మరణాలు
పార్కిన్సన్స్ వ్యాధి

**పార్కిన్సన్స్ వ్యాధి** అనేది కేంద్ర నాడీ వ్యవస్థలో సంభవించే దీర్ఘకాలిక క్షీణత రుగ్మత. ఇది ప్రధానంగా మోటారు వ్యవస్థను, అనగా శరీర అవయవ చలనమును ప్రభావితం చేస్తుంది. వ్యాధి తీవ్ర పడే కొద్ది, నాన్ మోటార్ లక్షణాలు సర్వసాధారణం అవుతాయి. ఈ వ్యాధి లక్షణాలు సాధారణంగా నెమ్మదిగా బయటపడతాయి. వ్యాధి ప్రారంభంలో, చాలా స్పష్టమైన లక్షణాలు అంటే వణుకు, బిగుసుకు పోవడం, కదలిక మందగించడం, నడకలో ఇబ్బంది వంటివి ఉంటాయి. ఆలోచించడం, ప్రవర్తనా సమస్యలు కూడా సంభవించవచ్చు. వ్యాధి యొక్క అధునాతన దశలలో చిత్తవైకల్యం, జ్ఞాపక శక్తి తగ్గటం సాధారణం అవుతుంది.ఈ వ్యాధి ఉన్న వారిలో, మూడవ వంతు వారికి విచారం, ఆందోళన చెందటం సాధారణం. ఇతర లక్షణాలు ఇంద్రియ, నిద్ర, మానసిక సమస్యలు. ప్రధాన మోటారు లక్షణాలను సమష్టిగా "పార్కిన్సోనిజం" లేదా "పార్కిన్సోనియన్ సిండ్రోమ్" అని పిలుస్తారు.

## సంకేతాలు, లక్షణాలు
thumb|పార్కిన్సన్ వ్యాధితో బాధపడుతున్న వ్యక్తి 1892 లో చిత్రీకరించిన వంగిన నడక భంగిమను పప్రదర్శన |alt=Black and white picture of a male with PD stooping forward as he walks. He is viewed from the left side and there is a chair behind him.
thumb|పార్కిన్సన్స్ వ్యాధితో బాధపడుతున్న వ్యక్తి యొక్క చేతివ్రాత|alt=French signature reads "Catherine Metzger 13 Octobre 1869"
పార్కిన్సన్ వ్యాధిలో గుర్తించదగిన లక్షణాలు కదలిక ("మోటారు") కు సంబంధించినవి. స్వయంప్రతిపత్త పనిచేయకపోవడం, న్యూరోసైకియాట్రిక్ సమస్యలు (మానసిక స్థితి, జ్ఞానం, ప్రవర్తన లేదా ఆలోచన మార్పులు), ఇంద్రియ (ముఖ్యంగా వాసన యొక్క మారుతున్న భావం), నిద్ర ఇబ్బందులు వంటి మోటారు-కాని లక్షణాలు కూడా సాధారణం. రోగ నిర్ధారణ సమయంలో ఈ మోటారు-కాని లక్షణాలు కొన్ని ఉండవచ్చు.

### మోటార్
విశ్రాంతి సమయంలో చెయ్యి నెమ్మదిగా వణుకు, ప్రభావిత చేయి యొక్క స్వచ్ఛంద కదలిక సమయంలో, నిద్ర యొక్క లోతైన దశలలో అదృశ్యమవటం అనేవి అత్యంత సాధారణ ప్రదర్శన సంకేతం. ఇది సాధారణంగా ఒక చేతిలో మాత్రమే కనిపిస్తుంది, కానీ చివరికి వ్యాధి పెరుగుతున్న కొద్దీ రెండు చేతులను ప్రభావితం చేస్తుంది. పార్కిన్సన్స్ వ్యాధి ప్రకంపన యొక్క ఫ్రీక్వెన్సీ 4, 6 హెర్ట్జ్ (సైకిల్స్ పర్ సెకండ్) మధ్య ఉంటుంది.
0
బ్రాడీకీనేసియా (కదలిక యొక్క మందగమనం) ఈ వ్యాధి యొక్క ప్రతి సందర్భంలోనూ కనబడుతుంది. ప్రణాళిక నుండి దీక్ష ఉద్యమం అమలు వరకు, కదలిక దీక్ష యొక్క మోటారు ప్రణాళికలో ఉన్న ఆటంకాలు, ఉద్యమ ప్రక్రియ యొక్క మొత్తం కోర్సులో ఇబ్బందులతో సంబంధం కలిగి ఉంటుంది. ఇది రోజువారీ పనులతో ఇబ్బందులకు దారితీసే పార్కిన్సన్ వ్యాధి యొక్క అత్యంత వికలాంగ లక్షణం.

### న్యూరోసైకియాట్రిక్
పార్కిన్సన్స్ వ్యాధి న్యూరోసైకియాట్రిక్ అవాంతరాలను కలిగిస్తుంది, ఇవి తేలికపాటి నుండి తీవ్రమైన వరకు ఉండవచ్చు. జ్ఞానం, మానసిక స్థితి, ప్రవర్తన, ఆలోచన యొక్క లోపాలు కలిగి ఉంటాయి. వ్యాధి యొక్క ప్రారంభ దశలలో, కొన్నిసార్లు రోగ నిర్ధారణకు ముందు అభిజ్ఞా అవాంతరాలు సంభవించవచ్చు, వ్యాధి వ్యవధితో ప్రాబల్యం పెరుగుతుంది. పార్కిన్సన్స్ వ్యాధి ఉన్న వ్యక్తికి సాధారణ జనాభాతో పోలిస్తే చిత్తవైకల్యం వచ్చే ప్రమాదం రెండు నుంచి ఆరు రెట్లు ఎక్కువ ఉంటుంది. పార్కిన్సన్స్ వ్యాధి ఉన్న వారిలో 78% వరకు పార్కిన్సన్ వ్యాధి చిత్తవైకల్యం ఉంది.
### ఇతర సంకేతాలు, లక్షణాలు
నిద్ర రుగ్మతలు వ్యాధి యొక్క లక్షణం. ఇది ఔషదాల వాడకంతో మరింత దిగజారిపోతుంది. పగటి మగత (నార్కోలెప్సీని పోలి ఉండే ఆకస్మిక నిద్ర దాడులతో సహా), REM నిద్రలో ఆటంకాలు లేదా నిద్రలేమి వంటి లక్షణాలు కనిపిస్తాయి.

## మందులు

* రసగిలిన్
* ఇస్ట్రడేఫిల్లైన్

## వైద్యులు

* సోనియా గాంధీ

## మూలాలు

వర్గం:వ్యాధులు
హెపటైటిస్ C

హెపటైటిస్ సి అనేది హెపటైటిస్ సి వైరస్ (హెచ్‌సివి) వల్ల కలిగే అంటు వ్యాధి. ఇది ప్రధానంగా కాలేయాన్ని ప్రభావితం చేస్తుంది. ప్రారంభ సంక్రమణ సమయంలో, ప్రజలు తరచుగా తేలికపాటి లేదా అసలు లక్షణాలను కలిగి ఉండరు. అప్పుడప్పుడు జ్వరం, ముదురు మూత్రం, కడుపు నొప్పి, పసుపు రంగు చర్మం సంభవిస్తాయి. ప్రారంభంలో సోకిన వారిలో 75% నుండి 85% మందికి ఈ వైరస్ కాలేయంలో కొనసాగుతుంది. దీర్ఘకాలిక సంక్రమణ ప్రారంభంలో సాధారణంగా లక్షణాలు ఉండవు. సంవత్సరాలు గడిచే కొద్ది, ఇది తరచుగా కాలేయ వ్యాధి, అప్పుడప్పుడు సిరోసిస్‌కు దారితీస్తుంది. కొన్ని సందర్భాల్లో, సిరోసిస్ ఉన్నవారికి కాలేయ వైఫల్యం, కాలేయ క్యాన్సర్ లేదా అన్నవాహిక, కడుపులో రక్త నాళాలు విడదీయడం వంటి తీవ్రమైన సమస్యలు సంభవిస్తాయి.

హెచ్‌సివి ప్రధానంగా ఇంట్రావీనస్ మాదకద్రవ్యాల వాడకంతో సంబంధం ఉన్న రక్తం నుండి రక్త సంబంధాలు, పేలవంగా క్రిమిరహితం చేయబడిన వైద్య పరికరాలు, ఆరోగ్య సంరక్షణలో సూది గాయాలు, రక్తమార్పిడి ద్వారా వ్యాపిస్తుంది.బ్లడ్ స్క్రీనింగ్ ఉపయోగించి, మార్పిడి నుండి వచ్చే ప్రమాదం రెండు మిలియన్లకు ఒకటి కంటే తక్కువ.రెండు మిలియన్లకు ఒకటి. ఇది పుట్టినప్పుడు  ఈ వ్యాధి సోకిన తల్లి నుండి తన బిడ్డకు కూడా వ్యాప్తి చెందవచ్చు. ఇది ఉపరితల పరిచయం ద్వారా వ్యాపించదు.  ఇది 5 హెపటైటిస్ వైరస్లలో ఒకటి: A,B,C,D, E. ప్రమాదంలో ఉన్న ప్రజలందరిలో రక్త పరీక్ష అవసరం.

హెపటైటిస్ C కి వ్యతిరేకంగా టీకా లేదు. క్రొత్త చికిత్సలకు ప్రాప్యత పొందడం ఖరీదైనది. సిరోసిస్ లేదా కాలేయ క్యాన్సర్ తో బాధపడుతున్నవారికి కాలేయ మార్పిడి అవసరం కావచ్చు. వైరస్ సాధారణంగా మార్పిడి తర్వాత పునరావృతమైనప్పటికీ, కాలేయ మార్పిడికి హెపటైటిస్ C ప్రధాన కారణం.

2015 నాటికి ప్రపంచవ్యాప్తంగా 143 మిలియన్ల మంది (2%) హెపటైటిస్ C బారిన పడ్డారని అంచనా. 2013 లో సుమారు 11 మిలియన్ల కొత్త కేసులు సంభవించాయి. కాలేయ క్యాన్సర్ కారణంగా సుమారు 167,000 మరణాలు, సిరోసిస్ కారణంగా 326,000 మరణాలు 2015 లో హెపటైటిస్ C కారణంగా సంభవించాయి. 
## సంకేతాలు, లక్షణాలు
### అక్యూట్ ఇన్ఫెక్షన్
సోకిన వారిలో 20-30% మందిలో తీవ్రమైన లక్షణాలు అభివృద్ధి చెందుతాయి.  ఇది సంభవించినప్పుడు, ఇది సాధారణంగా సంక్రమణ తరువాత 4–12 వారాలు (కానీ తీవ్రమైన లక్షణాలు కనిపించడానికి 2 వారాల నుండి 6 నెలల వరకు పట్టవచ్చు).
లక్షణాలు సాధారణంగా తేలికపాటి, అస్పష్టంగా ఉంటాయి, అలసట, వికారం, వాంతులు, జ్వరం, కండరాలు లేదా కీళ్ల నొప్పులు, కడుపు నొప్పి, ఆకలి తగ్గడం, బరువు తగ్గడం, కామెర్లు (సోకిన వారిలో ~ 25% లో సంభవిస్తాయి), చీకటి మూత్రం, మట్టి-రంగు మలము కలిగి ఉంటాయి.
తీవ్రమైన దశ తరువాత, 10-50% బాధిత వ్యక్తులలో సంక్రమణ ఆకస్మికంగా పరిష్కరించబడుతుంది;ఇది యువత, ఆడవారిలో ఎక్కువగా సంభవిస్తుంది.

## మందులు

* రవిదస్వీర్

## మూలాలు

వర్గం:వ్యాధులు
తేనెటీగలు

తేనెటీగలకు కందిరీగలు, చీమలతో దగ్గరి సంబంధం ఉన్న కీటకాలు, ఇవి పరాగసంపర్కంలో తమ పాత్రకు ప్రసిద్ధి చెందాయి, ఉత్తమ తేనెటీగ జాతుల విషయంలో, పశ్చిమ తేనెటీ తేనె, తేనెటీగలను ఉత్పత్తి చేస్తుంది. తేనెటీగలు అపోయిడియా అనే ఉత్తమమైన ఫ్యామిలీలోని మోనోఫైలేటిక్ వంశానికి చెందినవి, ప్రస్తుతం వీటిని ఆంథోఫిలా అని పిలువబడే క్లాడ్‌గా భావిస్తారు. గుర్తించబడిన ఏడు జీవసంబంధ కుటుంబాలలో 16,000 తెలిసిన తేనెటీగల జాతులు ఉన్నాయి. అంటార్కిటికా మినహా ప్రతి ఖండంలోనూ, గ్రహం లోని ప్రతి ఆవాసాలలో పురుగుల పరాగసంపర్క పుష్పించే మొక్కలను కలిగి ఉంటాయి.

తేనెటీగలు, బంబుల్బీలు, స్టింగ్లెస్ తేనెటీగలతో సహా కొన్ని జాతులు కాలనీలలో సామాజికంగా నివసిస్తాయి. తేనెటీగలు తేనె, పుప్పొడి తినడానికి అనువుగా ఉంటాయి, మొదటిది ప్రధానంగా శక్తి వనరుగా, తరువాతది ప్రధానంగా ప్రోటీన్, ఇతర పోషకాలకు ఉపయోగపడుతుంది. అడవి తేనెటీగల క్షీణత వాణిజ్యపరంగా నిర్వహించే తేనెటీగల దద్దుర్ల పరాగసంపర్క విలువను పెంచింది.

తేనెటీగలు చిన్న స్టింగ్లెస్ తేనెటీగ జాతుల నుండి మెగాచైల్ ప్లూటో వరకు ఉంటాయి. స్టింగ్లెస్ తేనెటీగ జాతుల యొక్క కార్మికులు 2 మిల్లీమీటర్ల (0.08 అంగుళాల) కన్నా తక్కువ పొడవు కలిగి ఉంటారు. మెగాచైల్ ప్లూటో అనేది అతిపెద్ద జాతుల ఆకు కట్టే తేనెటీగ, దీని ఆడవారు 39 మిల్లీమీటర్ల (1.54 అంగుళాలు) పొడవును పొందవచ్చు. ఉత్తర అర్ధగోళంలో అత్యంత సాధారణ తేనెటీగలు హాలిక్టిడే లేదా చెమట తేనెటీగలు, కానీ అవి చిన్నవి, తరచుగా వాటిని కందిరీగలు లేదా ఈగలు అని తప్పుగా భావిస్తారు. తేనెటీగల సకశేరుక మాంసాహారులలో తేనెటీగ తినేపక్షులు ఉన్నాయి; క్రిమి మాంసాహారులలో బీవోల్వ్స్, డ్రాగన్ఫ్లైస్ ఉన్నాయి.

పురాతన ఈజిప్ట్, ప్రాచీన గ్రీస్ కాలం నుండి మానవ తేనెటీగల పెంపకం లేదా ఎపికల్చర్ సహస్రాబ్దాలుగా పాటిస్తున్నారు. తేనె, పరాగసంపర్కం కాకుండా, తేనెటీగలు తేనెటీగ, రాయల్ జెల్లీ, పుప్పొడిని ఉత్పత్తి చేస్తాయి. పురాతన కాలం నుండి నేటి వరకు కళ, సాహిత్యం యొక్క అన్ని దశల ద్వారా తేనెటీగలు పురాణ కాలం, జానపద కథలలో, అయితే ప్రధానంగా ఉత్తర అర్ధగోళంలో కేంద్రీకృతమై ఉంది, ఇక్కడ తేనెటీగల పెంపకం చాలా సాధారణం.

1980 నుండి 2013 వరకు బ్రిటన్ అంతటా 353 అడవి తేనెటీగ, హోవర్‌ఫ్లై జాతుల విశ్లేషణలో 1980 లో వారు నివసించిన ప్రదేశాలలో నాలుగింట ఒక వంతు నుండి కీటకాలు పోయాయని కనుగొన్నారు.

## క్రమవికాసం

తేనెటీగల పూర్వీకులు క్రాబ్రోనడయీ కుటుంబంలో కందిరీగలు, ఇవి ఇతర కీటకాల మాంసాహారులు. పుష్ప సందర్శకులుగా ఉండే ఎర కీటకాల వినియోగం, కందిరీగ లార్వాకు తినిపించినప్పుడు పాక్షికంగా పుప్పొడితో కప్పబడి ఉండడం వల్ల పురుగుల ఆహారం నుండి పుప్పొడికి మారి ఉండవచ్చు. ఇదే పరిణామ దృష్టాంతం వెస్పోయిడ్ కందిరీగలలో సంభవించి ఉండవచ్చు. ఇక్కడ పుప్పొడి కందిరీగలు మాంసాహారి పూర్వీకుల నుండి ఉద్భవించాయి. ఇటీవలి వరకు, పురాతన కుదింపు కాని తేనెటీగ శిలాజం, క్రెటేషియస్ యుగానికి చెందిన క్రెటోట్రిగోనా ప్రిస్కా అనే జాతికి చెందిన కార్బిక్యులేట్ తేనెటీగ న్యూజెర్సీ అంబర్లో కనుగొనబడింది.

ప్రతి సంవత్సరం మే 20న ప్రపంచవ్యాప్తంగా ప్రపంచ తేనెటీగ దినోత్సవం జరుపుకుంటారు.

## మూలాలు

వర్గం:కీటకాలు
కృష్ణస్వామి కస్తూరిరంగన్

**కృష్ణస్వామి కస్తూరిరంగన్** (ఆంగ్లం: Krishnaswamy Kasturirangan; 1940 అక్టోబరు 24 - 2025 ఏప్రిల్ 25)  భారతీయ అంతరిక్ష శాస్త్రవేత్త, పద్మశ్రీ, పద్మభూషణ్, పద్మవిభూషణ్ పురస్కారాల గ్రహీత. 1994 నుంచి 2003 వరకు ఇస్రో ఛైర్మన్ గా పనిచేశాడు.

## తొలినాళ్ళ జీవితం
కస్తూరి రంగన్ 1940 అక్టోబరు 24న అప్పటి కొచ్చిన్ రాజ్యంలోని (Kingdom of Kochin), ఎర్నాకుళంలో జన్మించాడు. ప్రాథమిక విద్యను ఎర్నాకుళం లోని శ్రీరామ వర్మ ప్రభుత్వ ఉన్నత పాఠశాలలో పూర్తిచేసాడు. తర్వాత సెంట్రల్ ముంబై, మాతుంగాలోని రామ్ నారాయణ్ రుయా కాలేజీ నుండి సైన్స్ లో ఉన్నత విద్య పూర్తిచేశాడు. ముంబయి విశ్వవిద్యాలయం నుండి భౌతిక శాస్త్రంలో మాస్టర్ ఆఫ్ సైన్స్ డిగ్రీని పొందాడు. 1971లో అహ్మదాబాద్ లోని ఫిజికల్ రీసెర్చ్ లాబొరేటరీలో పనిచేస్తూ ప్రయోగాత్మక హై ఎనర్జీ ఖగోళ శాస్త్రంలో డాక్టరేట్ డిగ్రీని పొందాడు. అంతరిక్షానికి సంబంధించి పలు విభాగాల్లో 250కి పైగా పరిశోధనా పత్రాలు ప్రచురించాడు.

## పదవులు
ఆయన సెంట్రల్ యూనివర్సిటీ ఆఫ్ రాజస్థాన్ కు, ఎన్. ఐ. ఐ. టి యూనివర్సిటీకి ఛాన్సిలర్ గా వ్యవహరించాడు. ఇంతకు మునుపు జవహర్ లాల్ విశ్వవిద్యాలయానికి కూడా చాన్సిలర్ గా పనిచేశాడు.
*కర్ణాటక నాలెడ్జి కమీషన్* కు అధ్యక్షుడిగా వ్యవహరించాడు.
2003 నుంచి 2009 మధ్య రాజ్యసభ సభ్యుడిగా పనిచేశాడు. అప్పటి ప్లానింగ్ కమీషన్ సభ్యుడిగా పనిచేశాడు.
2004 నుంచి 2009 మధ్యలో బెంగళూరులోని నేషనల్ ఇన్స్టిట్యూట్ ఆఫ్ అడ్వాన్స్డ్ స్టడీస్ కు డైరెక్టరుగా పనిచేశాడు.

## పురస్కారాలు
ఈయనకు 1982లో పద్మశ్రీ, 1992లో పద్మభూషణ్, 2000లో పద్మ విభూషణ్ పురస్కారాలు వచ్చాయి.

## మరణం
డా. కృష్ణస్వామి కస్తూరిరంగన్‌ 84 ఏళ్ల వయసులో బెంగళూరులోని తన నివాసంలో 2025 ఏప్రిల్ 25న గుండెపోటుతో కన్నుమూసాడు.

## మూలాలు

వర్గం:1940 జననాలు
వర్గం:2025 మరణాలు
వర్గం:పద్మశ్రీ పురస్కారం పొందిన కేరళ వ్యక్తులు
వర్గం:పద్మభూషణ పురస్కారం పొందిన కేరళ వ్యక్తులు
వర్గం:పద్మవిభూషణ పురస్కారం పొందిన కేరళ వ్యక్తులు
వర్గం:ఇస్రో డైరెక్టరులు
వర్గం:భారతీయ అంతరిక్ష పరిశోధనా సంస్థ శాస్త్రవేత్తలు
వర్గం:ముంబై విశ్వవిద్యాలయం పూర్వవిద్యార్థులు
భారతీయ 200 రూపాయల నోటు

**భారతీయ 200 రూపాయల నోటు** (₹ 200) భారత రూపాయికి విలువ.     2016 ఇండియన్ బ్యాంక్ నోట్ డీమోనిటైజేషన్ తరువాత , కొత్త కరెన్సీ నోట్లను రిజర్వ్ బ్యాంక్ ఆఫ్ ఇండియా ప్రకటించింది - ₹ 2,000, ₹ 500, 200, 100, ₹ 50, ₹ 20, 10.   

కరెన్సీ రకంను నిర్ణయించడానికి, రిజర్వ్ బ్యాంక్ 1-2-5 సిరీస్ అని పిలువబడే రెనార్డ్ సిరీస్ యొక్క వైవిధ్యాన్ని అనుసరిస్తుంది, దీనిలో 'దశాబ్దం' లేదా 1:10 నిష్పత్తి 3 దశల్లో ఉంటుంది, 1 -, 2-, 5-, 10-, 20-, 50-, 100-, 200-, 500-, 1,000, మొదలైనవి.  200 రూపాయల నోట్లను రెనార్డ్ సిరీస్‌లో తప్పిపోయిన లింక్ అని రిజర్వ్ బ్యాంక్ ఆఫ్ ఇండియా అభివర్ణించింది. భారతీయ రూపాయితో పాటు, యూరో, బ్రిటిష్ పౌండ్ స్టెర్లింగ్‌లు 1-2-5 సిరీస్‌లో సూచించబడిన రెండు ముఖ్యమైన కరెన్సీలు.  మార్చి 2017 లో, ఆర్థిక మంత్రిత్వ శాఖ సంప్రదింపులతో రిజర్వ్ బ్యాంక్ ఆఫ్ ₹ 200 నోట్లను ప్రవేశపెట్టాలని నిర్ణయం తీసుకుంది.  కరెన్సీని ప్రభుత్వం నడుపుతున్న సెక్యూరిటీ ప్రింటింగ్ అండ్ మింటింగ్ కార్పొరేషన్ ఆఫ్ ఇండియా లేదా మైసూర్, సాల్బోనిలలోని ప్రింటింగ్ ప్రెస్‌ల ద్వారా ఉత్పత్తి చేస్తారు, దీనిని రిజర్వ్ బ్యాంక్ ఆఫ్ ఇండియా ప్రఖ్యాత భారతీయ రిజర్వ్ బ్యాంక్ నోట్ ముద్రాన్ ప్రైవేట్ లిమిటెడ్ నిర్వహిస్తుంది, టైమ్స్ ఆఫ్ ఇండియా నివేదించింది .   పౌరులు సులభంగా లావాదేవీలు జరపడానికి సహాయపడే ₹ 200 నోట్లను ప్రవేశపెట్టడాన్ని భారత ప్రభుత్వం (జిఓఐ) పరిశీలించింది.  జూన్ 2017 లో, ఫేస్బుక్, వాట్సాప్ వంటి సోషల్ మీడియా ప్లాట్ఫారమ్లలో ₹ 200 నోటు యొక్క ఛాయాచిత్రం వైరల్ అయ్యింది.   25 ఆగస్టు 2017 న రిజర్వ్ బ్యాంక్ ఆఫ్ ఇండియా గవర్నర్ డాక్టర్ ఉర్జిత్ ఆర్. పటేల్ సంతకాన్ని కలిగి ఉన్న మహాత్మా గాంధీ న్యూ సిరీస్లో కొత్త 200 రూపాయల నోటు యొక్క ప్రత్యేకతలను ఆర్బిఐ ప్రకటించింది. 

## రూపకల్పన
25 ఆగస్టు 2017 న, రిజర్వ్ బ్యాంక్ ఆఫ్ ఇండియా మహాత్మా గాంధీ (కొత్త) సిరీస్‌లో కొత్త ₹ 200 నోటును ప్రవేశపెట్టింది. సిరీస్ మునుపటి సిరీస్‌లోని 200 నోట్లు లీగల్ టెండర్‌గా కొనసాగుతాయి. నోట్ యొక్క క్రొత్త నోట్ రివర్స్ లో  సాంచి స్థూపం ఉంది, ఇది దేశ సాంస్కృతిక వారసత్వాన్ని వర్ణిస్తుంది.నోట్  యొక్క మూల రంగు బ్రైట్ పసుపు . నోటు యొక్క కొలతలు 146 mm x 66 &nbsp;mm. అశోక స్తంభం పైన కుడి మూలలో 200 తో కుడి మూలలో హెచ్ సింబల్ వద్ద కోణీయ బ్లీడ్ లైన్ల మధ్య నాలుగు కోణీయ బ్లీడ్ లైన్లు, రెండు వృత్తాలు 

## చెలామణి
గణేష్ చతుర్థి సందర్భంగా 25 ఆగస్టు 2017 నుండి కొత్తగా 200 రూపాయల నోట్లు చెలామణిలో ఉన్నట్లు రిజర్వ్ బ్యాంక్ ఆఫ్ ఇండియా ప్రకటించింది.  

## భాషలు
ఇతర భారతీయ రూపాయి నోట్ల మాదిరిగానే,  200 నోటు దాని మొత్తాన్ని 17 భాషలలో వ్రాయబడింది. నోటు యొక్క విలువను ముందు వైపున ఇంగ్లీష్, హిందీ భాషలలో వ్రాయబడింది. నోటుకు వెనుక వైపున వివిధ భాషల్లో 2000 రూపాయల పేర్ల పట్టి ఉంది. ఇది భారతదేశంలోని 22 అధికారిక భాషలలో 15 భాషాలలో నోటు యొక్క విలువను చూపిస్తుంది. భాషలు అక్షర క్రమంలో ప్రదర్శించబడతాయి. పట్టిలో చేర్చబడిన భాషలు అస్సామీ, బెంగాలీ, గుజరాతీ, కన్నడ, కాశ్మీరీ, కొంకణి, మలయాళం, మరాఠీ, నేపాలీ, ఒడియా, పంజాబీ, సంస్కృతం, తమిళం, తెలుగు, ఉర్దూ . 

## ఇది కూడ చూడు

* భారతీయ 2000 రూపాయల నోటు 
* భారతీయ 500 రూపాయల నోటు 
* 2016 భారతీయ నోటు డీమోనిటైజేషన్ 

## మూలాలు


వర్గం:రూపీ
కాకా కలేల్కర్

**కాకా కలేల్కర్** (డిసెంబర్ 1, 1885 - ఆగస్టు 21, 1981) ఈయన భారతీయ స్వాతంత్ర్య సమరయోధుడు సామాజిక కార్యకర్త, పాత్రికేయుడు, గాంధేయవాది.

## తొలినాళ్ళ జీవితం
ఈయన 1885 డిసెంబర్ 1 న మహారాష్ట్రలోని సతారా అనే ప్రాంతంలో జన్మించాడు. ఈయన 1903 లో మెట్రిక్యులేషన్ పూర్తిచేసాడు. ఈయన 1907 లో పూణేలోని ఫెర్గూసన్ కాలేజీ నుండి తన బి.ఎను తత్వశాస్త్రంలో పూర్తిచేసాడు. ఈయన రాష్ట్రామత్ అనే జాతీయ మరాఠీ దినపత్రికలో కొంతకాలం పనిచేశాడు. ఆ తరువాత 1910 లో బరోడాలోని గంగానాథ్ విద్యాలయ అనే పాఠశాలలో ఉపాధ్యాయుడిగా పనిచేశాడు. ఈయన 1915 లో మహాత్మా గాంధీని మొదటిసారి కలిశాడు. ఆ తరువాత గాంధీ ప్రభావంతో సబర్మతి ఆశ్రమంలో సభ్యుడయ్యాడు. ఈయన సబర్మతి ఆశ్రమంలోని రాష్ట్ర షాలాలో బోధించాడు. ఈయన కొంతకాలం ఆశ్రమంలో నడిచే సర్వోదయ పత్రికకు సంపాదకుడిగా పనిచేశాడు. ఈయన భారత స్వాతంత్ర్య ఉద్యమంలో పాల్గొనడం వల్ల చాలాసార్లు జైలు పాలయ్యాడు. ఈయన గాంధీ ప్రోత్సాహంతో అహ్మదాబాద్‌లో గుజరాత్ విద్యాపీట్ స్థాపించడంలో చురుకైన పాత్ర పోషించి 1928 నుండి 1935 వరకు వైస్-ఛాన్సలర్‌గా కూడా పనిచేసి, 1939 లో గుజరాత్ విద్యాపిట్ కు పదవీ విరమణ చేశాడు. ఈయనను మహాత్మా గాంధీ సవాయి గుజరాతీ అని పిలిచేవాడు. ఈయన 1952 నుండి 1964 వరకు రాజ్యసభ సభ్యునిగా ఉన్నాడు. 1953 లో వెనుకబడిన తరగతుల కమిషన్ అధ్యక్షుడిగా నియమితుడయ్యాడు. ఈయన 1959 లో గుజరాతీ సాహిత్య పరిషత్కు అధ్యక్షత వహించాడు.

## పురస్కారాలు, గుర్తింపులు
ఈయన 1965 లో సాహిత్య అకాడమీ పురస్కారాన్ని అందుకున్నాడు. ఈయనకు 1971 లో సాహిత్య అకాడమీ ఫెలోషిప్‌తో సత్కరించింది. భారత ప్రభుత్వం 1964 లో పద్మ విభూషణ్ ను పురస్కారంతో సత్కరించింది. ఈయన స్మారకార్థం 1985 లో స్మారక ముద్రను కూడా విడుదల చేసింది.

## మూలాలు

వర్గం:1885 జననాలు
వర్గం:1981 మరణాలు
వర్గం:పద్మవిభూషణ పురస్కార గ్రహీతలు
ఇద్దరి లోకం ఒకటే

**ఇద్దరి లోకం ఒకటే** 2019, డిసెంబరు 25న విడుదలకానున్న తెలుగు చలనచిత్రం. శ్రీ వేంకటేశ్వర క్రియేషన్స్ పతాకంపై దిల్ రాజు నిర్మిస్తున్న ఈ చిత్రానికి జి.ఆర్. కృష్ణ దర్శకత్వం వహిస్తున్నాడు. రాజ్ తరుణ్, షాలిని పాండే జంటగా నటించిన ఈ చిత్రానికి మిక్కీ జె. మేయర్ సంగీతం, సమీర్ రెడ్డి ఛాయాగ్రహణం అందిస్తున్నారు.

## Vyadha

*రాజ్ తరుణ్
*షాలిని పాండే
*నాజర్
*భరత్
* త్రినాధరావు నక్కిన
*రాజా చెంబోలు
*కల్పలత
*సిరి హనుమంత్

## పాటల జాబితా
*యూ ఆర్ మై హార్ట్ బీట్, రచన: బాలాజీ, గానం. అనురాగ్ కులకర్ణి
*లా లా లా లా, రచన: శ్రీమణి, గానం. సమీరా భరద్వాజ్
*అదే ఊరు, రచన: కిట్టు విసాప్రగడ, గానం. నూతన మోహన్
*చిరునవ్వు , బాలాజీ, గానం .ఇషావలి
*అనగనగా, రచన: బాలాజీ, గానం. మోహన భోగరాజు
*హోల హోల, రచన: శ్రీమణి , గానం. అనురాగ్ కులకర్ణి, అదితి భావరాజు.
*

## సాంకేతికవర్గం
* దర్శకత్వం: జి.ఆర్. కృష్ణ
* నిర్మాత: దిల్ రాజు
* సంగీతం: మిక్కీ జె. మేయర్
* ఛాయాగ్రహణం: సమీర్ రెడ్డి
* నిర్మాణ సంస్థ: శ్రీ వేంకటేశ్వర క్రియేషన్స్

## నిర్మాణం
శ్రీ వెంకటేశ్వర క్రియేషన్స్ పతాకంపై జి.ఆర్. కృష్ణ దర్శకత్వంలో రాజ్ తరుణ్ హీరోగా దిల్ రాజు నిర్మిస్తున్న చిత్రం 2019, ఏప్రిల్‌లో ప్రారంభించబడింది. తరువాత షాలిని పాండే హీరోయిన్ గా ఎంపిక చేయబడింది. 2019, మే నెలలో హైదరాబాదులో చిత్రీకరణ ప్రారంభమైంది.

## విడుదల
2019, అక్టోబరు 7న ఈ చిత్ర ఫస్ట్ లుక్ పోస్టర్ విడుదల అయింది. 2019, డిసెంబరు 25వ తేదీన సినిమాను... 2019, డిసెంబరు 24వ తేదిన ప్రీమియర్స్ తో యుఎస్ఎలో విడుదల చేస్తున్నట్లు ఈ చిత్రం నిర్మాతలు ప్రకటించారు.

## మూలాలు

## ఇతర లంకెలు
*

వర్గం:2019 తెలుగు సినిమాలు
వర్గం:దిల్ రాజు నిర్మించిన సినిమాలు
వర్గం:నాజర్ నటించిన సినిమాలు